***PRIJEDLOG***

Na temelju članka 30. stavka 7. Zakona o održivom gospodarenju otpadom (Narodne novine br. 94/13 i 73/17), članka 4. Uredbe o gospodarenju komunalnim otpadom (Narodne novine br. 50/17), članka 30. Statuta Grada Samobora (Službene vijesti Grada Samobora br. 3/16) i članka 77. Poslovnika Gradskog vijeća Grada Samobora (Službene vijesti Grada Samobora br. 4/16. - pročišćeni tekst), Gradsko vijeće Grada Samobora na \_\_ sjednici održanoj dana \_\_\_\_\_\_\_\_ donijelo je

**ODLUKU**

**O NAČINU PRUŽANJA JAVNE USLUGE** **PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA**

1. **OPĆE ODREDBE**

**Članak 1.**

Ovom Odlukom (u daljnjem tekstu: Odluka) propisuje se način pružanja javne usluge prikupljanja miješanog komunalnog otpada i biorazgradivog komunalnog otpada te odvojenog prikupljanja otpadnog papira, metala, stakla, plastike, tekstila, problematičnog otpada i krupnog (glomaznog) otpada kao i način gospodarenja komunalnim otpadom u vezi s ovom javnom uslugom.

**Članak 2.**

Cilj ove Odluke je uspostava javnog, kvalitetnog, postojanog i ekonomski učinkovitog sustava sakupljanja komunalnog otpada na području grada Samobora, u skladu s načelima održivog razvoja, zaštite okoliša, održivog gospodarenja otpadom i zaštitom javnog interesa.

**Članak 3.**

Ova Odluka sadrži:

kriterij obračuna količine otpada

standardne veličine i druga bitna svojstva spremnika za sakupljanje otpada

najmanju učestalost odvoza otpada na području grada Samobora

obračunska razdoblja kroz kalendarsku godinu - jedan mjesec

područje pružanja javne usluge

opće uvjete ugovora s korisnicima

izjavu o načinu korištenja javne usluge prikupljanja miješanog komunalnog otpada i biorazgradivog komunalnog otpada

adresu reciklažnog dvorišta

odredbe o načinu provedbe javne usluge i usluge povezane s javnom uslugom

odredbe o provedbi Ugovora koje se primjenjuju u slučaju nastupanja posebnih okolnosti (katastrofa i sl.)

odredbe o načinu podnošenja prigovora i postupanju po prigovoru građana na neugodu uzrokovanu sustavom sakupljanja komunalnog otpada

odredbe o uvjetima za pojedinačno korištenje javne usluge

odredbe o prihvatljivom dokazu izvršenja usluge za pojedinog korisnika javne usluge

odredbe o cijeni obvezne minimalne javne usluge

način određivanja udjela korisnika javne usluge u slučaju kad su korisnici javne usluge kućanstva i koriste zajednički spremnik, a nije postignut sporazum o njihovim udjelima

način određivanja udjela korisnika javne usluge u slučaju kad su korisnici javne usluge kućanstva i pravne osobe ili fizičke osobe – obrtnici i koriste zajednički spremnik, a nije postignut sporazum o njihovim udjelima

odredbe o ugovornoj kazni

odredbe o korištenju javne površine za prikupljanje otpada

odredbe o količini krupnog (glomaznog) otpada (u daljnjem tekstu: glomazni otpad) koji se preuzima u okviru javne usluge

**Članak 4.**

Na postupke koji se vode u vezi s izvršenjem ove Odluke, u dijelu koji nije posebno uređen Zakonom o održivom gospodarenju otpadom i Uredbom o gospodarenju komunalnim otpadom, primjenjuju se odredbe Zakona o općem upravnom postupku (Narodne novine br. 47/09).

1. **DAVATELJ JAVNE USLUGE**

**Članak 5.**

Davatelj javne usluge, usluge povezane s javnom uslugom i usluge koja se pruža na zahtjev korisnika usluge iz članka 1. ove Odluke je trgovačko društvo Komunalac d.o.o., Ulica 151. samoborske brigade HV 2, Samobor, (u daljnjem tekstu: Davatelj javne usluge).

1. **KORISNIK JAVNE USLUGE**

**Članak 6.**

Korisnik javne usluge na području pružanja javne usluge je vlasnik nekretnine, odnosno vlasnik posebnog dijela nekretnine i korisnik nekretnine, odnosno posebnog dijela nekretnine kada je vlasnik nekretnine, odnosno posebnog dijela nekretnine obvezu plaćanja ugovorom prenio na tog korisnika i o tome obavijestio davatelja usluge.

Više korisnika mogu na zahtjev, sukladno međusobnom sporazumu, zajednički nastupati prema davatelju usluge.

Smatra se da korisnik trajno ne koristi nekretninu ukoliko se nekretnina nije koristila 1 godinu ili više.

**Članak 7.**

Korisnik javne usluge može biti:

1. fizička osoba s prebivalištem na području grada Samobora (1. kategorija korisnika)
2. fizička osoba s privremenim boravištem na području grada Samobora (2. kategorija korisnika)
3. fizička i pravna osoba koja na području grada Samobora obavlja djelatnost prema Odluci o Nacionalnoj klasifikaciji djelatnosti (3. kategorija korisnika).

**Članak 8.**

1. kategorija korisnika (fizičke osobe s prebivalištem na području grada Samobora) je podijeljena u sljedeće skupine:

1. Skupina 1.1. - fizičke osobe u kućanstvima u objektima individualnog stanovanja koja samostalno koriste spremnik otpada
2. Skupina 1.2. - fizičke osobe u kućanstvima u više stambenim građevinama koja zajednički koriste spremnik otpada
3. Skupina 1.3. - fizičke osobe koje obavljaju djelatnost iznajmljivanja soba/apartmana i samostalno koriste spremnik otpada
4. Skupina 1.4. - fizičke osobe koje obavljaju djelatnost iznajmljivanja soba/apartmana i zajednički koriste spremnik otpada
5. Skupina 1.5. - fizičke osobe koje na području grada Samobora posjeduju drugu nekretninu koja nije namijenjena za stalno stanovanje (kuća za odmor) i u kojoj korisnik javne usluge boravi povremeno i koristi samostalno spremnik otpada.

**Članak 9.**

2. kategorija korisnika (fizičke osobe) koje privremeno borave na području grada Samobora je podijeljena u sljedeće skupine:

1. Skupina 2.1. - fizičke osobe u kućanstvima u objektima individualnog stanovanja koja samostalno koriste spremnik otpada
2. Skupina 2.2. - fizičke osobe u kućanstvima u više stambenim građevinama koja zajednički koriste spremnik otpada
3. Skupina 2.3. - fizičke osobe koje obavljaju djelatnost iznajmljivanja soba/apartmana i samostalno koriste spremnik otpada
4. Skupina 2.4. - fizičke osobe koje obavljaju djelatnost iznajmljivanja soba/apartmana i zajednički koriste spremnik otpada.

**Članak 10.**

1. kategorija korisnika (fizičke i pravne osobe koje na području grada Samobora obavljaju djelatnost prema Odluci o Nacionalnoj klasifikaciji djelatnosti) je podijeljena u sljedeće skupine:

|  |  |
| --- | --- |
| 3.1. | Korisnici koji pružaju smještaj u objektu iznajmljivanjem soba/apartmana (hoteli, hosteli, prenoćišta, vile, kuće za odmor i sl. a koji pružaju uslugu pripreme hrane u objektu |
| 3.2. | Korisnici koji pružaju smještaj u objektu iznajmljivanjem soba/apartmana (hoteli, hosteli, prenoćišta, vile, kuće za odmor, planinarski domovi i sl.) bez usluge pripreme hrane |
| 3.3. | Korisnici koji pružaju usluge pripreme hrane iz kategorija restorana, barova, gostionica, zdravljaka, zalogajnica, pečenjarnica, pizzeria, bistroa, slastičarnica, objekata brze prehrane, kavana, pivnica, buffeta, kantina, pub, krčma, caffe bar, konoba, kleti, kušaonica, pripremnica obroka – catering, objekata jednostavnih usluga u kiosku, objekata jednostavnih brzih usluga, objekata jednostavnih usluga u nepokretnom vozilu, objekata jednostavnih usluga u šatoru, objekata jednostavnih usluga na klupi, objekata jednostavnih usluga na kolicima i sl. |
| 3.4. | Korisnici koji pružaju usluge pripreme hrane bez konzumacije hrane na lokaciji (npr. objekti brze prehrane, fast food, pizza cut, pekare i sl.) |
| 3.5. | Kafići, barovi, točionice pića i sl. bez usluga pripreme hrane |
| 3.6. | Uredi, javni uredi, agencije, banke, uredski prostori (državne uprave, županijske i lokalne samouprave, sudova, agencija, pošta, fondova i sl.),osiguravajuća društva, odvjetnički i javnobilježnički uredi, turističke agencije, objekti za igre na sreću, udruge, muzeji, galerije, knjižnice, knižare, izložbeni prostori, galerije, kina, ambulante, trgovine odjećom i obućom i drugom neprehrambenom robom, kiosci za prodaju tiskovina i duhanskih proizvoda, trgovine namještaja |
| 3.7. | Vjerski, socijalne, humanitarne, kulturne, prosvjetne i sportske ustanove/objekti, domovi za starije osobe |
| 3.8. | Bolnice, dnevne bolnice, domovi za starije osobe i sl. |
| 3.9. | Noćni klubovi, noćni bar, disco klub, organizatori javnih manifestacija (uključujući i Turističku zajednicu grada Samobora ) |
| 3.10. | Mesnice, ribarnice, prodavaonice mliječnih i suhomesnatih proizvoda, benzinske postaje, trgovine prehrambenom robom, ribarnica, tržnica, trgovački centri |
| 3.11. | Obrtničke djelatnosti: frizerski, salon, brijač, kozmetičar, stolar, vodoinstalater, električar, automehaničar, autolimar, bravari, autokaroser, radione za popravak, ribarski obrti, keramičari i sl. |
| 3.12. | Industrijske djelatnosti s proizvodnim pogonima |

Tablica 1.

Navedene skupine iz kategorije 3. mogu samostalno ili zajednički koristiti spremnik za miješani komunalni otpad.

Davatelj javne usluge će cjenikom odrediti koeficijente opterećenja sustava miješanim komunalnim otpadom za svaku pojedinu skupinu iz 3. kategorije korisnika.

1. **POJMOVI**

**Članak 11.**

Pojedini pojmovi za potrebe ove Odluke imaju sljedeće značenje:

1. *ambalaža* je svaki proizvod, bez obzira na materijal od kojeg je izrađen, koji se koristi za držanje, zaštitu, rukovanje, isporuku i predstavljanje robe, od sirovina do gotovih proizvoda, od proizvođača do potrošača
2. *animalni otpad* je otpad pod kojim se podrazumijevaju životinjske lešine, otpad životinjskog podrijetla, sporedne nejestive nusproizvode klanja, krv koja se ne upotrebljava za daljnju preradu, životinjski proizvodi koji nisu valjani za ljudsku prehranu, otpaci iz valionica i sl.
3. *biootpad* je biološki razgradiv otpad iz vrtova i parkova, hrana i kuhinjski otpad iz kućanstva, restorana, ugostiteljskih i maloprodajnih objekata i slični otpad iz proizvodnje prehrambenih proizvoda
4. *biološki razgradivi otpad* je otpad koji se može razgraditi biološkim aerobnim ili anaerobnim postupkom
5. *biorazgradivi komunalni otpad* u okviru javne usluge je bio otpad i otpadni papir i karton osim proizvodnog otpada i otpada iz poljoprivrede, šumarstva, a koji u svom sastavu sadrži biološki razgradiv otpad
6. *boravište* je mjesto i adresa u Republici Hrvatskoj gdje osoba privremeno boravi, ali se na toj adresi nije trajno nastanila
7. *cijena javne usluge* je novčani iznos u kunama za pruženu javnu uslugu prikupljanja miješanog komunalnog otpada i biorazgradivog komunalnog otpada
8. *električni i elektronički otpad* (u daljnjem tekstu: EE oprema) su veliki kućanski uređaji, mali kućanski uređaji, oprema informatičke tehnike, oprema za telekomunikacije, oprema široke potrošnje i foto naponske ploče, rasvjetna oprema, električni i elektronički alati (osim velikih nepokretnih industrijskih alata), igračke koje sadrže električne ili elektroničke komponente , oprema za razonodu i sportska oprema koje sadrže električne ili elektroničke komponente, medicinski proizvodi koji sadrže električne ili elektroničke komponente
9. *evidencija o preuzetom komunalnom otpadu* (u daljnjem tekstu: Evidencija) je evidencija koju vodi Davatelj javne usluge i sadrži podatke o korisniku javne usluge, korištenju javne usluge za obračunsko mjesto, korištenju reciklažnog dvorišta i mobilnog reciklažnog dvorišta i korištenju javne usluge preuzimanja glomaznog otpada
10. *građevina za gospodarenje otpadom* je građevina za sakupljanje otpada (skladište otpada, pretovarna stanica i reciklažno dvorište), građevina za obradu otpada i centar za gospodarenje otpadom. Ne smatra se građevinom za gospodarenje otpadom građevina druge namjene u kojoj se obavlja djelatnost oporabe otpada
11. *građevni otpad* je otpad nastao prilikom gradnje građevina, rekonstrukcije, uklanjanja i održavanja postojećih građevina, te otpad nastao od iskopanog materijala, koji se ne može bez prethodne oporabe koristiti za građenje građevine zbog kojeg građenja je nastao
12. *interventno sakupljanje otpada* je sakupljanje otpada uređajima i opremom u svrhu hitnog uklanjanja otpada s određene lokacije radi sprječavanja nastanka i/ili smanjenja na najmanju moguću mjeru onečišćenja okoliša, ugrožavanja ljudskog zdravlja, uzrokovanja šteta biljnom i životinjskom svijetu i drugih šteta
13. *izjava o načinu korištenja javne usluge* (u daljnjem tekstu: Izjava) je izjava na obrascu koju korisnik javne usluge ispunjava i dostavlja Davatelju javne usluge
14. *javna površina* je površina javne namjene sukladno Prostornom planu Grada Samobora
15. *javna usluga* je javna usluga prikupljanja miješanog komunalnog otpada i biorazgradivog komunalnog otpada
16. *jednokratna ambalaža* je ambalaža izrađena samo za jednu uporabu
17. *komunalni otpad* je otpad nastao u kućanstvu i otpad koji je po prirodi i sastavu sličan otpadu iz kućanstva, osim proizvodnog otpada i otpada iz poljoprivrede i šumarstva
18. *korištenje javne usluge* je predaja miješanog komunalnog otpada i biorazgradivog komunalnog otpada Davatelju javne usluge
19. *krupni (glomazni) komunalni otpad* je predmet ili tvar koju je zbog volumena i/ili mase neprikladno prikupljati u sklopu usluge prikupljanja miješanog komunalnog otpada
20. *medicinski otpad* je otpad nastao prilikom pružanja njege, zaštite i očuvanja zdravlja ljudi i/ili životinja, otpad nastao u istraživačkim djelatnostima kao i otpad nastao prilikom pružanja različitih usluga kod kojih se dolazi u kontakt s krvlju i/ili izlučevinama ljudi i/ili životinja
21. *miješani komunalni otpad* – otpad iz kućanstva i otpad iz trgovina, industrije i iz ustanova koji je po svojstvima i sastavu sličan otpadu iz kućanstva, iz kojeg posebnim postupkom nisu izdvojeni pojedini materijali (kao što je papir, staklo i dr.) te je u Katalogu otpada označen kao 20 03 01
22. *mjesto primopredaje* je lokacija spremnika kod korisnika javne usluge
23. *mobilno reciklažno dvorište* – mobilna jedinica je pokretna tehnička jedinica koja nije građevina ili dio građevine, a služi odvojenom prikupljanju i skladištenju manjih količina posebnih vrsta otpada
24. *obavijest o prikupljanju miješanog komunalnog otpada, biorazgradivog komunalnog otpada i reciklabilnog komunalnog otpada* (u daljnjem tekstu: Obavijest) je obavijest Davatelja javne usluge korisniku javne usluge o načinu korištenja javne usluge i javne usluge povezane s javnom uslugom
25. *obračunsko mjesto* je adresa nekretnine/mjesto primopredaje spremnika
26. *obračunsko razdoblje* je razdoblje na koje se odnosi obračun iznosa cijene javne usluge
27. *obvezna minimalna javna usluga* je dio javne usluge koju je potrebno osigurati kako bi sustav sakupljanja komunalnog otpada mogao ispuniti svoju svrhu poštujući pritom obvezu o osiguranju primjene načela „onečišćivač plaća“, ekonomski održivo poslovanje te sigurnost, redovitost i kvalitetu pružanja javne usluge
28. *odvojeno sakupljanje otpada* je sakupljanje otpada na način da se otpad odvaja prema njegovoj vrsti i svojstvima kako bi se olakšala obrada i sačuvala vrijedna svojstva otpada
29. *onečišćavanje okoliša* je promjena stanja okoliša koja je posljedica nedozvoljene emisije i/ili drugog štetnog djelovanja, ili izostanaka potrebnog djelovanja, ili utjecaja zahvata koji može promijeniti kakvoću okoliša
30. *onečišćivač* je svaka fizička i pravna osoba, koja posrednim ili neposrednim djelovanjem, ili propuštanjem djelovanja uzrokuje onečišćivanje okoliša
31. *onečišćujuća tva*r je tvar ili skupina tvari, koje zbog svojih svojstava, količine i unošenja u okoliš, odnosno u pojedine sastavnice okoliša, mogu štetno utjecati na zdravlje ljudi, biljni i/ili životinjski svijet, odnosno biološku i krajobraznu raznolikost
32. *opasna tvar* je propisom određena tvar, mješavina ili pripravak, koji je u postrojenju prisutan kao sirovina, proizvod, nusproizvod ostatak ili među proizvod, uključujući i one tvari za koje se može pretpostaviti da mogu nastati u slučaju nesreće
33. *opasni otpad* je otpad koji posjeduje jedno ili više opasnih svojstava određenih Dodatkom III. Zakona o održivom gospodarenja otpadom
34. *otpad* je svaka tvar ili predmet koji posjednik odbacuje, namjerava ili mora odbaciti. Otpadom se smatra i svaki predmet i tvar čije su sakupljanje, prijevoz i obrada nužni u svrhu zaštite javnog interesa
35. *otpadna ambalaža* je ambalaža koja nastaje nakon odvajanja proizvoda od ambalaže u koju je proizvod bio pakiran, a koju posjednik odbacuje ili predaje kao otpad
36. *otpadna ambalaža u sustavu povratne naknade* je staklena, plastična (PET) i metalna (Al/Fe) jednokratna ambalaža za piće (osim one za mlijeko i tekuće mliječne proizvode) koja je volumena većeg od 0,20 l i koja na sebi ima oznaku sustava povratne naknade
37. *posjednik otpada* je proizvođač otpada ili pravna i fizička osoba koja je u posjedu otpada
38. *povratna (višekratna) ambalaža* je ambalaža koja se, nakon što se isprazni, ponovno uporabljuje u istu svrhu i čiji povrat i višekratnu uporabu osigurava proizvođač ili prodavatelj sustavom pologa (kaucije) ili na neki drugi način
39. *prebivalište* je mjesto i adresa u Republici Hrvatskoj na kojoj se osoba trajno nastanila radi ostvarivanja svojih prava i obveza vezanih za životne interese kao što su obiteljski, profesionalni, ekonomski, socijalni, kulturni i drugi interesi
40. *primopredaja otpada* je predaja otpada od strane korisnika javne usluge te preuzimanje tog otpada od strane Davatelja javne usluge
41. *problematični otpad* je opasni otpad iz podgrupe 20 01 Kataloga otpada koji uobičajeno nastaje u kućanstvu te opasni otpad koji je po svojstvima, sastavu i količini usporediv s opasnim otpadom koji uobičajeno nastaje u kućanstvu
42. *proizvodni otpad* je otpad koji nastaje u proizvodnom procesu u industriji, obrtu i drugim procesima, osim ostataka iz proizvodnog procesa koji se koriste u proizvodnom procesu istog proizvođača
43. *reciklabilni* *komunalni otpad* čine otpadna plastika, otpadni metal i otpadno staklo, a kad je to prikladno i druge vrste otpada koje su namijenjene recikliranju (npr. otpadni tekstil, otpadno drvo i sl.)
44. *reciklažno dvorište* je nadzirani ograđeni prostor namijenjen odvojenom prikupljanju i privremenom skladištenju manjih količina posebnih vrsta otpada
45. *spremnik za sakupljanje otpada* može biti posuda (kontejner, kanta i sl.) i/ili vreća
46. *sustav sakupljanja komunalnog otpada* je sustav kojeg čine javna usluga prikupljanja miješanog komunalnog otpada i biorazgradivog komunalnog otpada i usluga povezana s javnom uslugom
47. *ugovor o korištenju javne usluge* (u daljnjem tekstu: Ugovor) je ugovor između Davatelja javne usluge i korisnika javne usluge kojim se uređuje pružanje i korištenje javne usluge
48. *ugovorna kazna* je iznos određen Odlukom koji je dužan platiti korisnik javne usluge u slučaju kad je postupio protivno Ugovoru
49. *usluga povezana s javnom uslugom* je odvojeno sakupljanje komunalnog otpada putem reciklažnog dvorišta, mobilnog reciklažnog dvorišta, spremnika na javnim površinama i kod korisnika javne usluge te odvojeno prikupljanje krupnog (glomaznog) komunalnog otpada
50. *zeleni otpad* je biološki razgradivi otpad pod kojim se podrazumijeva trava, lišće, granje voćaka i ukrasnog bilja i ostali slični vrtni otpad nastao na okućnicama i u domaćinstvima koja se ne bave niti jednim oblikom komercijalne djelatnosti.

Izrazi koji se koriste u ovoj Odluci, a imaju rodno značenje odnose se jednako na muški i ženski rod.

# **NAČIN PRUŽANJA JAVNE USLUGE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA TE ODVOJENOG PRIKUPLJANJA OTPADNOG PAPIRA, METALA, STAKLA, PLASTIKE, TEKSTILA, PROBLEMATIČNOG OTPADA I KRUPNOG (GLOMAZNOG) OTPADA KAO I NAČIN GOSPODARENJA KOMUNALNIM OTPADOM U VEZI S OVOM JAVNOM USLUGOM**

***Sadržaj javne usluge***

**Članak 12.**

Izračun cijene javne usluge vrši se temeljem volumena ugovorenog spremnika i broja pražnjenja istoga, a na načelu „onečišćivač plaća“.

**Članak 13.**

Javna usluga iz članka 1. ove Odluke obuhvaća:

sakupljanje miješanog komunalnog otpada na lokaciji obračunskog mjesta korisnika javne usluge,

sakupljanje biorazgradivog komunalnog otpada na lokaciji obračunskog mjesta korisnika javne usluge.

Usluga u vezi sa javnom uslugom obuhvaća:

sakupljanje otpadnog papira, metala, plastike, stakla putem spremnika/vrećica koji se preuzimaju na obračunskom mjestu korisnika javne usluge ili putem spremnika na zelenim otocima,

sakupljanje krupnog (glomaznog) otpada u reciklažnom dvorištu i na obračunskom mjestu korisnika javne usluge,

sakupljanje problematičnog otpada kako je dalje uređeno ovom Odlukom, a u skladu s posebnim propisima, u reciklažnom dvorištu, odnosno mobilnom reciklažnom dvorištu,

sakupljanje posebnih kategorija otpada kako je uređeno u daljnjem tekstu ove Odluke, a u skladu s posebnim propisima.

Usluga koja se pruža na zahtjev korisnika usluge obuhvaća preuzimanje krupnog (glomaznog) otpada na obračunskom mjestu korisnika javne usluge,

Javna usluga, usluga u vezi s javnom uslugom i usluga na zahtjev korisnika usluge se pružaju na području grada Samobora.

**Članak 14.**

Broj planiranih primopredaja spremnika mora se odrediti u skladu sa sljedećom minimalnom učestalošću:

* najmanje jednom tjedno za biootpad iz biorazgradivog komunalnog otpada
* najmanje jednom mjesečno za otpadni papir i karton iz biorazgradivog komunalnog otpada,
* najmanje jednom u dva tjedna za miješani komunalni otpad.

***Standardi obavljanja javne usluge***

**Članak 15.**

Davatelj javne usluge dužan je pružati, a korisnik usluge dužan je koristiti javnu uslugu iz članka 1. ove Odluke u skladu sa sljedećim standardima:

korisniku usluge mora biti osigurana mogućnost odvojene predaje otpada na njegovom obračunskom mjestu/mjestu primopredaje i korištenje reciklažnog dvorišta, mobilnog reciklažnog dvorišta te spremnika postavljenih na javnoj površini i odvoz glomaznog otpada,

odvojena primopredaja miješanog komunalnog otpada i biorazgradivog komunalnog otpada obavlja se putem spremnika/vrećica kod korisnika usluge, na način da se otpadni papir i karton prikuplja odvojeno od biootpada.

***Obveze Davatelja javne usluge***

**Članak 16.**

Davatelj javne usluge i davatelj usluge povezane s javnom uslugom dužan je:

osigurati korisniku usluge spremnik za primopredaju miješanog komunalnog otpada, odnosno spremnik/vrećicu za primopredaju biorazgradivognog otpada i reciklabilnog komunalnog otpada

označiti spremnik/vrećicu oznakom

dostaviti korisniku usluge Obavijest

preuzeti sadržaj spremnika/vrećice od korisnika usluge

odgovarati za sigurnost, redovitost i kvalitetu javne usluge i usluge povezane s javnom uslugom

osigurati provjeru da otpad sadržan u spremniku/vrećici prilikom primopredaje odgovara vrsti otpada čija se primopredaja obavlja

osigurati provjeru podataka navedenih u Izjavi

Davatelj usluge dužan je osigurati uvjete kojima se ostvaruje pojedinačno korištenje javne usluge uključivo i kad više korisnika koristi zajednički spremnik.

Davatelj javne usluge dužan je uspostaviti i koristiti digitalni sustav evidencije o preuzetom miješanom komunalnom otpadu.

Davatelj javne usluge korisniku koji nije platio javnu uslugu u dva uzastopna obračunska razdoblja, dužan je osigurati samo minimalnu javnu uslugu iz članka 92. ove Odluke.

***Obveze korisnika javne usluge***

**Članak 17.**

Korisnik usluge dužan je:

postupati s otpadom na odgovarajući način sukladno važećim zakonskim i pod zakonskim propisima

korisnici iz kategorije 1. i 2. dužni su koristiti javnu uslugu i predati miješani komunalni otpad i biorazgradivi komunalni otpad Davatelju javne usluge

korisnici iz kategorije 3. dužni su koristiti javnu uslugu i predati miješani komunalni otpad davatelju javne usluge, a proizvodni otpad ovlaštenom sakupljaču ili Davatelju javne usluge ukoliko je tako ugovoreno

korisnici iz kategorije 3. dužni su predati biorazgradivi komunalni otpad i reciklabilni otpad Davatelju javne usluge ukoliko isti nije proizvodni otpad

omogućiti Davatelju javne usluge pristup spremniku/vrećici na mjestu primopredaje u slučaju kad mjesto primopredaje otpada nije na javnoj površini

postupati s otpadom na obračunskom mjestu korisnika usluge na način kojim se ne dovodi u opasnost ljudsko zdravlje i ne dovodi do rasipanja otpada oko spremnika/vrećice i ne uzrokuje pojava neugode drugoj osobi zbog mirisa otpada

odgovarati za postupanje s otpadom i spremnikom/vrećicom na obračunskom mjestu korisnika usluge sukladno Zakonu o održivom gospodarenju otpadom, Uredbi o gospodarenju komunalnim otpadom i ovoj Odluci

zajedno s ostalim korisnicima usluge na istom obračunskom mjestu odgovarati za obveze nastale zajedničkim korištenjem spremnika sukladno Zakonu o održivom gospodarenju otpadom, Uredbi o gospodarenju komunalnim otpadom i ovoj Odluci

predavati biorazgradivi komunalni otpad, reciklabilni komunalni otpad, problematični otpad i krupni (glomazni) otpad odvojeno od miješanog komunalnog otpada

predavati problematični otpad u reciklažno dvorište ili mobilno reciklažno dvorište

redovito i u roku plaćati javnu uslugu temeljem računa Davatelja usluge

pravovremeno obavijestiti Davatelja usluge o promjeni podataka navedenih u Izjavi, a najkasnije u roku od 15 dana od dana nastanka promjene.

dostaviti dokaze o trajnom ne korištenju nekretnine svake godine za prethodno razdoblje od godinu dana.

***Evidencija o preuzetom komunalnom otpadu***

**Članak 18.**

Dokaz o izvršenju javne usluge preuzimanja miješanog komunalnog otpada je digitalna evidencija Davatelja javne usluge kojom se evidentiraju očitanja barkoda ili RFID čipa koji se nalazi na spremniku/vrećici korisnika javne usluge, bilo da se radi o individualnom ili zajedničkom spremniku, kod preuzimanja istog na obračunskom mjestu korisnika javne usluge.

Davatelj javne usluge može voditi digitalnu evidenciju preuzimanja biorazgradivog komunalnog otpada i reciklabilnog komunalnog otpada kojeg korisnik javne usluge predaje na svom obračunskom mjestu.

Davatelj javne usluge dužan je voditi evidenciju preuzimanja otpada na reciklažnom dvorištu i mobilnom reciklažnom dvorištu te evidenciju preuzimanja glomaznog otpada.

Davatelj javne usluge vodi evidenciju o preuzetim vrećicama za predaju miješanog komunalnog otpada, biorazgradivog komunalnog otpada i reciklabilnog komunalnog otpada.

**Članak 19.**

Evidencija o preuzetom komunalnom otpadu sadrži podatke o:

* korisniku usluge
* korištenju javne usluge za obračunsko mjesto
* korištenju reciklažnog dvorišta i mobilnog reciklažnog dvorišta
* korištenju usluge preuzimanja glomaznog otpada.

***Odvojeno sakupljanje komunalnog otpada***

**Članak 20.**

Komunalni otpad se odvojeno sakuplja putem:

vrećica

individualnih ili zajedničkih spremnika za miješani komunalni otpad i biorazgradivi

komunalni otpad

spremnika na zelenim otocima za reciklabilni otpad (ambalaža od plastike, stakla i

metala, te otpadni papir i karton i tekstil)

reciklažnog dvorišta

mobilnog reciklažnog dvorišta

preuzimanja od strane Davatelja javne usluge na zahtjev (poziv) korisnika javne

usluge u dogovoreno vrijeme.

Davatelj javne usluge temeljem kategorije korisnika, smještaja mjesta primopredaje spremnika/obračunskog mjesta i temeljem podataka iz Izjave korisnika ugovara vrstu i volumen spremnika za pojedine korisnike.

***Vrećice***

**Članak 21.**

Vrećice za odvojeno sakupljanje miješanog komunalnog otpada korisnik javne usluge kupuje kod Davatelja javne usluge.

Vrećice za odvojeno sakupljanje biorazgradivog komunalnog otpada i reciklabilnog komunalnog otpada Davatelj javne usluge ustupa korisniku javne usluge bez naknade.

Davatelj javne usluge može označiti vrećice barkodom korisnika javne usluge i o predaji istih vodi evidenciju te ne dodjeljuje vrećice za odvojeno sakupljanje biorazgradivog komunalnog otpada i reciklabilnog komunalnog otpada korisniku javne usluge ukoliko ih isti ima u evidenciji Davatelja javne usluge kao neiskorištene.

Volumen vrećica za odvojeno sakupljanje miješanog komunalnog otpada iznosi 120 litara.

Volumen vrećica za odvojeno sakupljanje biorazgradivog komunalnog otpada iznosi 80 i 120 litara, a za odvojeno sakupljanje reciklabilnog komunalnog otpada volumen iznosi 120 litara.

***Spremnici za odvojeno sakupljanje komunalnog otpada***

**Članak 22.**

Spremnik za odvojeno sakupljanje komunalnog otpada mora se nalaziti na području pružanja javne usluge određenom ovom Odlukom.

Korisnici javne usluge iz kategorije 1. i 2. koriste jedan od sljedećih vrsta spremnika:

* spremnike/vrećice na svom obračunskom mjestu/mjestu primopredaje
* spremnike na zelenim otocima za odvojeno prikupljanje papira i kartona, plastike, stakla i metala (tamo gdje takva mogućnost postoji)
* tipske spremnike na javnim površinama za odvojeno prikupljanje tekstila
* spremnike za odvojeno prikupljanje otpada smještene u reciklažnom dvorištu
* spremnike za odvojeno prikupljanje otpada smještene u mobilnom reciklažnom dvorištu.

Korisnici javne usluge iz kategorije 3. koriste individualne spremnike/vrećice za odvojeno sakupljanje biorazgradivog komunalnog otpada i reciklabilnog komunalnog otpada ukoliko navedene kategorije otpada nisu proizvodni otpad korisnika.

Ukoliko je biorazgradivi komunalni otpad i reciklabilni otpad proizvodni otpad, korisnici javne usluge iz kategorije 3. dužni su navedeni otpad predati ovlaštenom sakupljaču uz propisanu prateću dokumentaciju.

Korisnici javne usluge iz kategorije 3. dužni su problematični/opasni otpad predavati

ovlaštenom sakupljaču uz propisanu prateću dokumentaciju.

**Članak 23.**

Spremnik za sakupljanje miješanog komunalnog otpada, biorazgradivog komunalnog otpada i reciklabilnog komunalnog otpada koji korisnik nabavi samostalno ili već raspolaže istim, mora dobiti odobrenje za uporabu od strane Davatelja javne usluge.

**Članak 24.**

Spremnici na javnoj površini za odvojeno prikupljanje otpadnog papira, metala, plastike, stakla i tekstila su namijenjeni isključivo korisnicima javne usluge iz kategorija 1. i 2.

Spremnici na javnim površinama uklonit će se kada Davatelj javne usluge svim korisnicima javne usluge iz kategorije 1. i 2. omogući predaju reciklabilnog otpada na obračunskom mjestu.

***Informiranje javnosti***

**Članak 25.**

Grad Samobor i Davatelj javne usluge su dužni na svojoj mrežnoj stranici objaviti i ažurno održavati popis koji sadrži sljedeće informacije:

* lokaciju i radno vrijeme reciklažnog dvorišta
* lokacije i radno vrijeme mobilnog reciklažnog dvorišta
* lokaciju kompostane
* lokaciju sortirnice
* uputu o preuzimanju krupnog (glomaznog) otpada na zahtjev korisnika
* brojeve telefona na koje korisnici javne usluge mogu nazvati za preuzimanje EE otpada
* brojeve telefona na koje korisnici javne usluge mogu nazvati za preuzimanje građevnog otpada koji sadrži azbest
* brojeve telefona na koje korisnici javne usluge mogu nazvati za preuzimanje otpadnih motornih vozila
* broj telefona i mjesta za preuzimanje uginulih životinja
* uputu o kompostiranju za korisnike koji individualno kompostiraju biootpad.

Davatelj javne usluge je osim informacija navedenih u stavku 1. ovog članka dužan na svojim mrežnim stranicama objavljivati i:

* obavijest koja mora sadržavati kalendarski plan odvoza miješanog komunalnog otpada, biorazgradivog komunalnog otpada i reciklabilnog komunalnog otpada
* uputu o postupanju s miješanim komunalnim otpadom, biorazgradivim komunalnim otpadom i reciklabilnim komunalnim otpadom
* područja u kojima se spremnici za odvojeno sakupljanje komunalnog otpada izravno ustupaju korisniku javne usluge.

***Gospodarenje posebnim kategorijama otpada***

**Članak 26.**

Davatelj javne usluge i davatelj usluge povezane s javnom uslugom je dužan gospodariti s odvojeno sakupljenim komunalnim otpadom, uključujući preuzimanje i prijevoz tog otpada, sukladno propisanom redu prvenstva gospodarenja otpadom i na način koji ne dovodi do miješanja odvojeno sakupljenog komunalnog otpada s drugom vrstom otpada ili s otpadom koji ima drugačija svojstva.

***Ambalažni otpad***

**Članak 27.**

Potrošač (kupac)/korisnik javne usluge ima pravo na naknadu u iznosu od 0,50 kn za svaku jedinicu ambalaže za piće (PET bocu, staklenu bocu i Al-Fe limenku) koja je u sustavu povratne naknade, a koju je vratio u trgovinu.

Ambalaža koju potrošač/korisnik javne usluge vraća u trgovinu mora biti ispražnjena od sadržaja, ne smije biti zgnječena ili uništena, a barkod i oznaka sustava povratne naknade moraju biti jasno vidljivi i čitljivi.

Potrošač (kupac)/korisnik javne usluge nema pravo na naknadu iz stavka 1. ovog članka ako ambalaža ne odgovara navedenim uvjetima i ako se ne radi o ambalaži obuhvaćenoj povratnom naknadom.

Prodavatelj (trgovina na malo) koji prodaje pića, a čiji prodajni prostor je veći od 200 četvornih metara je dužan:

1. tijekom cijelog radnog vremena preuzimati od potrošača ambalažu od pića
2. jasno i vidljivo označiti mjesto preuzimanja ambalaže od pića te informirati potrošača o načinu preuzimanja iste (ručno ili putem aparata za preuzimanje ambalaže)
3. omogućiti prihvat ambalaže i isplatiti naknadu potrošaču za predanu ambalažu.

Prodavatelj (trgovina na malo) čiji je prodajni prostor manji od 200 četvornih metara nije dužan, ali može od potrošača preuzimati ambalažu od pića samostalno unutar vlastitog prodajnog prostora ili u suradnji sa sakupljačem izvan vlastitog prodajnog prostora.

Prodavatelj koji obavlja trgovinu na veliko i koji u svojoj ponudi ima pića dužan je omogućiti preuzimanje ambalaže od svojih kupaca (kafića, restorana, hotela i sl.).

**Članak 28.**

Korisnici javne usluge iz kategorije 1. i 2. dužni su ambalažu koja nije opasni otpad odvajati od miješanog komunalnog otpada i od ostalih vrsta otpada te je ovisno o vrsti materijala:

1. odložiti u odgovarajuću vrećicu ili individualni spremnik na obračunskom mjestu/mjestu primopredaje korisnika javne usluge te predati Davatelju javne usluge na dan odvoza
2. predati u reciklažno dvorište
3. predati u mobilno reciklažno dvorište
4. predati sakupljaču otpadne ambalaže za ambalažu obuhvaćenu povratnom naknadom
5. odložiti u odgovarajući spremnik na zelenim otocima.

**Članak 29.**

Korisnici javne usluge iz kategorije 3. dužni su ambalažu koja nije opasni otpad odvajati od miješanog komunalnog otpada i od ostalih vrsta otpada te je prema vrsti materijala:

1. odložiti u odgovarajuću vrećicu ili individualni spremnik na obračunskom mjestu korisnika te predati Davatelju javne usluge na dan odvoza
2. predati ovlaštenom sakupljaču
3. predati prodavatelju proizvoda ukoliko se radi o povratnoj ambalaži.

**Članak 30.**

Korisnici javne usluge iz kategorije 3. koji su ovlašteni sakupljači ambalaže obuhvaćene povratnom naknadom dužni su predati Upravnom odjelu za komunalne djelatnosti Grada Samobora do kraja veljače tekuće godine, za prethodnu godinu, Izvješće o vrsti i količini preuzete ambalaže u prethodnoj godini.

**Članak 31.**

Korisnici javne usluge iz kategorija 1. i 2. dužni su otpadnu ambalažu koja je opasni otpad (ambalaža od boja, lakova, razrjeđivača, sredstava za čišćenje, sredstava za zaštitu bilja i sl.) odvajati od miješanog komunalnog otpada i od ostalih vrsta otpada te je odvojeno predati u:

1. reciklažno dvorište
2. mobilno reciklažno dvorište
3. prodavatelju (u trgovinu na malo) proizvoda od kojih je nastala ova otpadna ambalaža.

**Članak 32.**

Korisnici javne usluge iz kategorije 3. dužni su ambalažu koja je opasni otpad predati ovlaštenom sakupljaču uz propisanu prateću dokumentaciju.

**Članak 33.**

Prodavatelj koji prodaje proizvode u ambalaži od kojih nastaje otpadna ambalaža koja je opasni otpad (KB 15 01 10\* - ambalaža koja sadrži ostatke opasnih tvari ili je onečišćena opasnim tvarima) dužan je preuzimati takvu otpadnu ambalažu od fizičkih osoba.

Prodavatelj je obvezan postaviti spremnik za sakupljanje otpadne ambalaže koja je opasni otpad i na vidnom mjestu, na ulazu za potrošače u trgovinu, informirati potrošače o njihovoj mogućnosti predaje i njegovoj dužnosti preuzimanja otpadne ambalaže koja je opasni otpad u njegovom prodajnom prostoru tijekom cijelog radnog vremena.

***Otpadno staklo***

**Članak 34.**

Korisnici javne usluge iz kategorija 1. i 2. otpadno staklo mogu predavati na sljedeće načine:

1. u individualnim spremnicima/vrećicama za otpadno staklo na obračunskom mjestu korisnika
2. u spremnike za ambalažno staklo na zelenim otocima
3. u reciklažnom dvorištu
4. u mobilnom reciklažnom dvorištu
5. prodavatelju, ukoliko se radi o staklenoj ambalaži obuhvaćenoj povratnom naknadom.

**Članak 35.**

Korisnici javne usluge iz kategorije 3. otpadno staklo mogu predavati:

1. u individualnim spremnicima za odlaganje stakla i/ili vrećicama Davatelju javne usluge na obračunskom mjestu/mjestu primopredaje korisnika za ne proizvodni otpad
2. ovlaštenim sakupljačima uz propisanu prateću dokumentaciju (proizvodni otpad).

***Otpadno jestivo ulje***

**Članak 36.**

Otpadno ulje je svako ulje (biljno, životinjsko mineralno, sintetičko, industrijsko izolacijsko i/ili termičko ulje) koje više nije za uporabu kojoj je prvobitno bilo namijenjeno.

Pod otpadna jestiva ulja koja su biorazgradiva i čine neopasan otpad, svrstavaju se sva ulja koja nastaju u kućanstvu i obavljanjem ugostiteljske i turističke djelatnosti, industriji, obrtu, zdravstvenoj djelatnosti, javnoj upravi i drugim sličnim djelatnostima u kojima se priprema hrana.

Otpadna maziva ulja su opasni otpad i to su sva ulja za podmazivanje motora, kompresora i sl.

**Članak 37.**

Otpadna biljna ulja (jestiva ulja) od prženja, iz friteza i jestivo ulje kojem je prošao rok trajanja ili je neupotrebljivo iz drugog razloga korisnici javnih usluga iz kategorija 1. i 2. mogu odlagati u plastičnim, nepropusnim posudama.

Pune posude se predaju Davatelju javne usluge u reciklažnom dvorištu.

Otpadna motorna ulja korisnici javnih usluga iz kategorija 1. i 2. dužni su predavati u:

1. reciklažno dvorište
2. mobilno reciklažno dvorište.

Korisnici javnih usluga iz kategorija 1. i 2. u kalendarskoj godini mogu, bez naknade, predati najviše 4 litre otpadnog motornog ulja.

Korisnici javne usluge iz kategorije 3. dužni su predavati sva otpadna ulja ovlaštenom sakupljaču, iznimno, otpadna jestiva ulja u reciklažnom dvorištu, po dogovoru s Davateljem javne usluge.

***Problematični otpad***

**Članak 38.**

Korisnici javne usluge iz kategorija 1. i 2. dužni su predati problematični otpad na jedan od sljedećih načina i to:

1. u reciklažno dvorište
2. u mobilno reciklažno dvorište
3. otpadnu ambalažu onečišćenu opasnim tvarima (ambalaža od proizvoda za zaštitu bilja, ambalaža boja, lakova i razrjeđivača i sl.) na način propisan u člancima 31., 32. i 33. ove Odluke.

***Elektronični i električni otpad (EE otpad)***

**Članak 39.**

Korisnici javne usluga iz kategorija 1. i 2. dužni su predavati EE otpad na sljedeće načine:

1. halogene žarulje, fluorescentne i ostale vrste štednih žarulja te otpadne EE uređaje i opremu prodavatelju koji u svom prodajnom programu ima EE opremu, bez naknade i obveze kupnje
2. EE opremu koju zbog kvara preuzima serviser, isti je dužan preuzeti i zbrinuti od korisnika javne usluge besplatno, ukoliko se utvrdi da popravak nije moguć ili komercijalno nije isplati
3. u reciklažno dvorište
4. u mobilno reciklažno dvorište
5. ovlaštenom sakupljaču.

**Članak 40.**

Korisnici javne usluge iz kategorije 3. dužni su predavati EE otpad ovlaštenom sakupljaču uz potrebnu prateću dokumentaciju.

**Članak 41.**

Odlaganje EE otpada na javnim površinama i pokraj kontejnera za ostale vrste otpada je zabranjeno.

***Krupni (glomazni) otpad***

**Članak 42.**

Korisnici javne usluge iz kategorija 1. i 2. dužni su predavati krupni (glomazni) otpad na jedan od sljedećih načina:

1. po ispunjenom i predanom Zahtjevu za uslugu odvoza krupnog (glomaznog) otpada s obračunskog mjesta korisnika javne usluge i u dogovoru s Davateljem javne usluge
2. u reciklažno dvorište

Korisnici javne usluge iz kategorije 3. dužni su krupni (glomazni) otpad predavati ovlaštenom sakupljaču uz predviđenu prateću dokumentaciju.

**Članak 43.**

Davatelj javne usluge je dužan preuzeti krupni (glomazni otpad) od korisnika javne usluge u volumenu od najviše 5 m³ u kalendarskoj godini (u jednom prijevozu), bez naknade.

Davatelj javne usluge za volumen koji je veći od 5 m³ u kalendarskoj godini, korisniku javne usluge naplaćuje preuzimanje istog prema cjeniku.

**Članak 44.**

Odlaganje krupnog (glomaznog) otpada na javnim površinama je zabranjeno, osim na dan preuzimanja istog od strane Davatelja javne usluge, uz dogovor s Davateljem javne usluge i uz prisutnost korisnika javne usluge.

***Otpadni tekstil i obuća***

**Članak 45.**

Korisnici javne usluge iz kategorija 1. i 2. mogu predati otpadni tekstil i obuću na sljedeće načine:

1. putem tipiziranih spremnika za otpadni tekstil na javnim površinama
2. u reciklažno dvorište
3. u mobilno reciklažno dvorište
4. prodavatelju čija je prodajna površina tekstila i/ili obuće veća od 400 metara kvadratnih koji je dužan osigurati preuzimanje od posjednika iz kućanstva, bez naknade i bez obveze kupnje, za onu vrstu tekstila odnosno obuće koja se predaje kao otpad, a koju on ima u svom asortimanu prodaje.

Korisnici javne usluge iz kategorije 3. dužni su otpadni tekstil predavati ovlaštenom sakupljaču.

***Otpad koji sadrži azbest***

**Članak 46.**

Korisnici javne usluge iz kategorija 1., 2. i 3. dužni su otpad koji sadrži azbest predati ovlaštenoj osobi za zbrinjavanje te vrste otpada.

***Otpadni lijekovi i medicinski otpad***

**Članak 47.**

Sve otpadne lijekove i opasni medicinski otpad zabranjeno je odlagati zajedno s komunalnim otpadom.

**Članak 48.**

Korisnici javne usluge iz kategorija 1. i 2. dužni su predavati otpadne lijekove i medicinski otpad na jedan od sljedećih načina:

1. medicinski otpad s oštricama ili šiljatim završecima koji sadrži korištene zaražene i/ili potencijalno zaražene igle, lancete, štrcaljke, skalpele i tome slične oštre predmete koji su bili u kontaktu s pacijentom i/ili potencijalno zaraznim materijalom: u medicinsku ustanovu, svom osobnom liječniku
2. stare lijekove i/ili sličan farmaceutski otpad u: ljekarne, veterinarske ambulante (lijekovi namijenjeni životinjama)
3. u reciklažno dvorište
4. u mobilno reciklažno dvorište.

Korisnici javne usluge iz kategorije 3. dužni su otpadne lijekove i medicinski otpad predavati ovlaštenom sakupljaču uz predviđenu prateću dokumentaciju.

***Animalni otpad***

**Članak 49.**

Zabranjeno je odlaganje animalnog otpada u spremnike za miješani komunalni otpad i u bilo koje druge spremnike.

**Članak 50.**

Grad Samobor i Davatelj javne usluge dužni su na svojim mrežnim stranicama objaviti adrese i telefone ovlaštenih sakupljača animalnog otpada gdje korisnici mogu zbrinuti animalni otpad.

***Otpadne pelene***

**Članak 51.**

Otpadne pelene inkontinentnih bolesnika, dječje pelene i sl. ne ulaze u kategoriju medicinskog otpada i predaju se zajedno s miješanim komunalnim otpadom, ukoliko Davatelj javne usluge nije predvidio posebne vrećice u koje se taj otpad može odložiti.

***Građevni otpad***

**Članak 52.**

Vlasnik građevnog otpada koji je nastao na određenom gradilištu je:

1. vlasnik ili korisnik cijele građevine ili njezinog dijela, koja se nalazi na tom gradilištu i čijom aktivnošću je nastao građevni otpad
2. investitor, kada je na njega vlasnik ili korisnik cijele građevine ili njezinog dijela, a koji se nalaze na tom gradilištu, ugovorom prenio vlasništvo nad građevnim otpadom
3. izvođač radova kada je na njega vlasnik ili korisnik cijele građevine ili dijela građevine, a koja se nalazi na tom gradilištu, ugovorom prenio vlasništvo nad građevnim otpadom
4. izvođač radova kada je na njega investitor iz točke 2. ovog stavka, ugovorom prenio vlasništvo nad građevnim otpadom.

Korisnici javne usluge iz kategorija 1. i 2. koji su vlasnici građevnog otpada dužni su građevni otpad predati:

1. u reciklažno dvorište u količini najviše do 200 kg u šest uzastopnih mjeseci bez naknade
2. ovlaštenom sakupljaču za količinu veću od 200 kg u šest uzastopnih mjeseci.

Korisnici javne usluge iz kategorije 3. koji su vlasnici građevnog otpada dužni su osigurati predaju građevnog otpada:

1. ovlaštenom sakupljaču
2. samostalno na odlagalište građevnog otpada.

**Članak 53.**

Na reciklažnom dvorištu dozvoljeno je predati kategorije otpada navedene u članku 76. tablici 2. ove Odluke.

Na mobilnom reciklažnom dvorištu dozvoljeno je predati kategorije otpada navedene u članku 77. tablici 3. ove Odluke.

***Otpad s tržnica***

**Članak 54.**

Zakupci štandova na tržnici dužni su razvrstati otpad na način kako je predvidio upravitelj.

Zakupci poslovnih prostora na tržnici korisnici su javne usluge iz kategorije 3. i sukladno tome postupaju s otpadom.

Zakupci poslovnog prostora na tržnici dužni su opasan otpad odvojeno predavati od komunalnog otpada.

***Otpad s groblja***

**Članak 55.**

Posjetitelji groblja dužni su otpad razvrstati i odvojeno odložiti u namjenske spremnike koji se nalaze na groblju.

Otpad koji se odvojeno sakuplja uključuje lampione, zeleni otpad, papir i karton te električne svjetiljke.

***Biorazgradivi otpad namijenjen kompostiranju***

**Članak 56.**

Korisnik javne usluge dužan je izdvajati biorazgradivi otpad iz miješanog komunalnog otpada.

**Članak 57.**

Biorazgradivi otpad koji je korisnik dužan odložiti u spremnik/vrećicu za tu namjenu je hrana i kuhinjski otpad iz kućanstva, restorana, ugostiteljskih i maloprodajnih objekata i slični otpad iz proizvodnje prehrambenih proizvoda.

**Članak 58.**

Davatelj javne usluge sakupljanje biorazgradivog otpada obavlja na sljedeće načine:

1. na obračunskom mjestu/mjestu primopredaje korisnika javne usluge iz kategorija 1. i 2. koji posjeduje spremnik/vrećicu za biorazgradivi otpad
2. na obračunskom mjestu korisnika javne usluge iz kategorije 3. ukoliko biorazgradivi otpad nije proizvodni otpad.

**Članak 59.**

Preuzimanje biorazgradivog otpada Davatelj javne usluge dužan je obavljati minimalno jednom tjedno sukladno planu odvoza.

**Članak 60.**

Biorazgradivi komunalni otpad korisnici svih kategorija mogu:

1. samostalno kompostirati
2. predavati u zasebnim ili zajedničkim spremnicima/ vrećicama ovisno o ugovorenom načinu pružanja javne usluge
3. samostalno predavati u reciklažno dvorište
4. samostalno predavati u mobilno reciklažno dvorište
5. samostalno predavati u kompostani od trenutka uspostave iste.

**Članak 61.**

Davatelj javne usluge može različitim pogodnostima poticati kućno kompostiranje.

**Članak 62.**

U slučaju samostalnog kompostiranja korisnik javne usluge dužan je kompostirati otpad na način da ne ugrožava okoliš u skladu s higijensko-sanitarnim uvjetima.

Korisnik javne usluge mora kompostirati isključivo zeleni otpad i biootpad iz vlastitog kućanstva.

Kompostiranje iz prethodnog stavka može se obavljati isključivo u:

1. tipskim komposterima koje je korisnik javne usluge preuzeo od Davatelja javne usluge
2. komposterima koje je korisnik javne usluge sam nabavio
3. kompostnim hrpama koje ne smiju biti veće od 2 m³ ukoliko se radi o individualnom stanovanju.

Komposteri/kompostne hrpe ne smiju širiti neugodan miris i moraju biti smještene najmanje 2 m od granice susjedne parcele.

Kompostiranje se može vršiti u komposterima od 60 litara maksimalno u slučaju kada kompostiranje vrši korisnik javne usluge iz više stambenog objekta.

Kompostiranje se može odvijati isključivo pod kontroliranim uvjetima, korištenjem enzima, kalifornijskih crva i/ili prirodnim putem bez dodataka.

U slučaju neprimjerenog načina kompostiranja koje za posljedicu ima neugodan miris, prisutnost glodavaca i sl., Davatelj javne usluge može zabraniti kompostiranje korisniku javne usluge u suradnji s komunalnim redarstvom i naložiti plaćanje ugovorne kazne.

**Članak 63.**

Čišćenje i dezinfekcija spremnika za biorazgradivi otpad provodi se na sljedeće načine:

1. korisnici javne usluge svih kategorija koji koriste zasebni spremnik dužni su sami čistiti (prati) spremnike za biootpad
2. korisnicima javne usluge iz kategorija 1. i 2. koji koriste zajednički spremnik Davatelj javne usluge dužan je osigurati čišćenje (pranje) zajedničkih spremnika jednom u kalendarskoj godini, ili češće, ukoliko to zahtijevaju higijensko - sanitarni uvjeti.

***Otpadni papir i karton***

**Članak 64.**

Sakupljanje otpadnog papira i kartona (novine, časopisi i manja kartonska ambalaža) se obavlja najmanje jednom mjesečno za sve kategorije korisnika.

**Članak 65.**

Korisnici javne usluge iz kategorija 1. i 2. dužni su predavati otpadni papir na jedan od sljedećih načina:

1. putem individualnih spremnika/vrećica
2. putem spremnika na javnim površinama – zeleni otoci
3. u reciklažno dvorište
4. u mobilno reciklažno dvorište
5. ovlaštenom sakupljaču.

**Članak 66.**

Korisnici javne usluge iz kategorije 3. dužni su predavati otpadni papir i karton na jedan od sljedećih načina:

1. putem spremnika/vrećica dodijeljenih od strane Davatelja javne usluge
2. u reciklažno dvorište (bez obzira na količinu), uz propisanu prateću dokumentaciju
3. ovlaštenom sakupljaču.

**Članak 67.**

Korisnici javne usluge iz kategorije 3. koji otpadni papir i karton predaju ovlaštenim sakupljačima uz propisanu popratnu dokumentaciju, dužni su Upravnom odjelu za komunalne djelatnosti Grada Samobora najkasnije do kraja veljače tekuće godine, za prethodnu godinu, dati podatke o predanim količinama i vrstama otpada (ključni broj i naziv otpada).

**Članak 68.**

Korisnici javne usluge iz kategorije 3. koji imaju veće količine otpadnog papira i kartona, mogu s Davateljem javne usluge ugovoriti dodjelu spremnika i učestalost odvoza prema potrebama i mogućnostima Davatelja javne usluge.

***Otpadne gume***

**Članak 69.**

Korisnici javne usluge iz kategorija 1. i 2. dužni su otpadne gume predati:

1. serviseru/vulkanizeru koji može preuzeti otpadne gume
2. u reciklažno dvorište
3. u mobilno reciklažno dvorište
4. ovlaštenom sakupljaču.

Korisnici javne usluge iz kategorije 3. dužni su otpadne gume predati uz propisanu dokumentaciju:

* 1. serviseru/vulkanizeru koji može preuzeti otpadne gume
  2. ovlaštenom sakupljaču.

***Otpadne baterije i akumulatori***

**Članak 70.**

Korisnici javne usluge iz kategorija 1. i 2. dužni su otpadne baterije i akumulatore predati na jedan od sljedećih načina:

1. u reciklažno dvorište
2. u mobilno reciklažno dvorište
3. prodavatelju na lokaciji prodajnog prostora u kojem prodaje baterije i akumulatore, bez naknade
4. serviseru koji može preuzeti otpadne automobilske baterije i akumulatore, bez naknade
5. ovlaštenom sakupljaču.

**Članak 71.**

Korisnici javne usluge iz kategorije 3. dužni su otpadne baterije predati uz propisanu dokumentaciju:

1. serviseru koji može preuzeti otpadne automobilske baterije i akumulatore
2. ovlaštenom sakupljaču.

***Reciklažno dvorište***

**Članak 72.**

Adresa reciklažnog dvorišta za područje grada Samobora je Hrastinska cesta bb, Samobor.

Radno vrijeme reciklažnog dvorišta je svakim radnim danom od 08.00 - 18.00 sati, subotom od 08.00 - 16 sati.

**Članak 73.**

Reciklažno dvorište i mobilno reciklažno dvorište moraju biti opremljeni odgovarajućom vagom i video nadzorom ukoliko se istima obavlja trgovanje otpadom.

Djelatnik koji zaprima otpad u reciklažnom dvorištu i mobilnom reciklažnom dvorištu dužan je evidentirati korisnika donositelja otpada i količinu i vrstu predanog otpada o čemu izdaje pisanu potvrdu koju je korisnik dužan sačuvati kao dokaz korištenja reciklažnog dvorišta.

**Članak 74.**

Davatelj javne usluge dužan je u reciklažnom dvorištu zaprimati otpad bez naknade u količinama propisanim ovom Odlukom i voditi evidenciju o zaprimljenom otpadu nastalom u kućanstvu (korisnici javne usluge iz kategorija 1. i 2.) na području grada Samobora za koje je uspostavljeno to reciklažno dvorište.

**Članak 75.**

Korisnici javne usluge iz kategorije 3., posebne kategorije otpada koje nastaju njihovom djelatnošću, dužni su zbrinuti kod ovlaštenog sakupljača uz propisanu prateću dokumentaciju.

**Članak 76.**

Popis otpada kojeg je Davatelj javne usluge dužan zaprimati, a temeljem Dodatka IV. Pravilnika o gospodarenju otpadom (Narodne novine br. 117/17) je sljedeći:

|  |  |  |
| --- | --- | --- |
| **OPIS OTPADA** | **KLJUČNI BROJ** | **NAZIV OTPADA** |
| problematični otpad | 15 01 10\* | ambalaža koja sadrži ostatke opasnih tvari ili je onečišćena opasnim tvarima |
| 15 01 11\* | metalna ambalaža koja sadrži opasne krute porozne materijale (npr. azbest), uključujući prazne spremnike pod tlakom |
| 16 05 04\* | plinovi u posudama pod tlakom (uključujući halone) koji sadrže opasne tvari |
| 20 01 13\* | otapala |
| 20 01 14\* | kiseline |
| 20 01 15\* | lužine |
| 20 01 17\* | fotografske kemikalije |
| 20 01 19\* | pesticidi |
| 20 01 21\* | fluorescentne cijevi i ostali otpad koji sadrži živu |
| 20 01 23\* | odbačena oprema koja sadrži klorofluorougljike |
| 20 01 26\* | ulja i masti koji nisu navedeni pod 20 01 25\* |
| 20 01 27\* | boje, tinte, ljepila i smole, koje sadrže opasne tvari |
| 20 01 29\* | detergenti koji sadrže opasne tvari |
| 20 01 31\* | citotoksici i citostatici |
| 20 01 33\* | baterije i akumulatori obuhvaćeni pod 16 06 01\*, 16 06 02\* ili 16 06 03\* i nesortirane baterije i akumulatori koji sadrže te baterije |
| 20 01 35\* | odbačena električna i elektronička oprem  a koja nije navedena pod 20 01 21\* i 20 01 23\*, koja sadrži opasne komponente |
| 20 01 37\* | drvo koje sadrži opasne tvari |
| otpadni papir | 15 01 01 | papirna i kartonska ambalaža |
| 20 01 01 | papir i karton |
| otpadni metal | 15 01 04 | metalna ambalaža |
| 20 01 40 | metali |
| otpadno staklo | 15 01 07 | staklena ambalaža |
| 20 01 02 | staklo |
| otpadna plastika | 15 01 02 | plastična ambalaža |
| 20 01 39 | plastika |
| otpadni tekstil | 20 01 10 | odjeća |
| 20 01 11 | tekstil |
| krupni (glomazni) otpad | 20 03 07 | glomazni otpad |
| jestiva ulja i masti | 20 01 25 | jestiva ulja i masti |
| boje | 20 01 28 | boje, tinte, ljepila i smole, koje nisu navedene pod 20 01 27\* |
| deterdženti | 20 01 30 | detergenti koji nisu navedeni pod 20 01 29\* |
| lijekovi | 20 01 32 | lijekovi koji nisu navedeni pod 20 01 31\* |
| baterije i akumulatori | 20 01 34 | baterije i akumulatori, koji nisu navedeni pod 20 01 33\* |
| električna i elektronička oprema | 20 01 36 | odbačena električna i elektronička oprema, koja nije navedena pod 20 01 21\*, 20 01 23\* i 20 01 35\* |
| građevni otpad iz kućanstva1 | 17 01 01 | beton |
| 17 01 02 | cigle |
| 17 01 03 | crijep/pločice i keramika |
| 17 04 11 | kabelski vodiči koji nisu navedeni pod 17 04 10\* |
| 17 06 01\* | izolacijski materijali koji sadrže azbest |
| 17 06 03\* | ostali izolacijski materijali, koji se sastoje ili sadrže opasne tvari |
| 17 06 04 | izolacijski materijali koji nisu navedeni pod 17 06 01\* i 17 06 03\* |
| 17 06 05\* | građevinski materijali koji sadrže azbest |
| 17 08 01\* | građevinski materijali na bazi gipsa onečišćeni opasnim tvarima |
| 17 08 02 | građevinski materijali na bazi gipsa koji nisu navedeni pod 17 08 01\* |
| ostalo | 08 03 17\* | otpadni tiskarski toneri koji sadrže opasne tvari |
| 08 03 18 | otpadni tiskarski toneri koji nisu navedeni pod 08 03 17\* |
| 16 01 03 | otpadne gume |
| 18 01 01 | oštri predmeti (osim 18 01 03\*) |

1)odnosi se samo na građevni otpad koji nastaje održavanjem i manjim popravcima koje obavlja sam vlasnik u količini ne većoj od 200 kg u šest uzastopnih mjeseci. Tablica 2.

**Članak 77.**

U mobilnom reciklažnom dvorištu zaprimaju se vrste otpada prikazane u tablici 3.

|  |  |  |
| --- | --- | --- |
| **NAZIV** | **VRSTA** | **OPIS** |
|  | 20 01 13\* | otapala |
| 20 01 14\* | kiseline |
| 20 10 15\* | lužine |
| 20 01 17\* | fotografske kemikalije |
| 20 01 19\* | pesticidi |
| 20 01 21\* | fluorescentne cijevi i ostali otpad koji sadrži živu |
| 20 01 23\* | odbačena oprema koja sadrži klorofluorougljike |
| 20 01 26\* | ulja i masti koja nisu navedeni pod 20 01 25 |
| 20 01 27\* | boje, tinte, ljepila i smole, koje sadrže opasne tvari |
| 20 01 29\* | deterdženti koji sadrže opasne tvari |
| 20 01 31\* | citotoksici i citostatici |
| 20 01 33\* | baterije i akumulatori obuhvaćeni pod 16 06 01\*, 16 06 02\* i 16 06 03\* i nesortirane baterije i akumulatori koji sadrže te baterije |
| 20 01 35\* | odbačena električna i elektronička oprema koja nije navedena pod 20 01 21\* i 20 01 23\*, koja sadrži opasne komponente |
| 20 01 37\* | drvo koje sadrži opasne tvari |
| 16 05 04\* | plinovi u posudama pod tlakom (uključujući halone) koji sadrže opasne tvari |
| 15 01 10\* | ambalaža koja sadrži ostatke opasnih tvari ili je onečišćena opasnim tvarima |
| 15 01 11\* | metalna ambalaža koja sadrži opasne krute porozne materijale (npr. azbest), uključujući prazne spremnike pod tlakom |
| Otpadni papir | 15 01 01 | papirna i kartonska ambalaža |
| 20 01 01 | papir i karton |
| Otpadni metal | 15 01 04 | metalna ambalaža |
| 20 01 40 | metali |
| Otpadno staklo | 15 01 07 | staklena ambalaža |
| Otpadni tekstil | 20 01 10 | odjeća |
| 20 01 11 | tekstil |
| Jestiva ulja i masti | 20 01 25 | jestiva ulja i masti |
| Boje | 20 01 28 | boje, tinte, ljepila i smole, koje nisu navedene pod 20 01 27\* |
| Deterdženti | 20 01 30 | deterdženti koji nisu navedeni pod 20 01 29\* |
| Lijekovi | 20 01 32 | lijekovi koji nisu navedeni pod 20 01 31\* |
| Baterije i  akumulatori | 20 01 34 | baterije i akumulatori koji nisu navedeni pod 20 01 33\* |
| Električna i  elektronička oprema | 20 01 36 | odbačena električna i elektronička oprema koja nije navedena pod 20 01 21\*, 20 01 23\* i 20 01 35\* |
| Ostalo | 08 03 17\* | otpadni tiskarski toneri koji sadrže opasne tvari |
| 08 03 18 | otpadni tiskarski toneri koji nisu navedeni pod 08 03 17\* |
| 16 01 03 | otpadne gume |
| 18 01 01 | oštri predmeti (osim 18 01 03\*) |

Tablica 3.

**Članak 78.**

Davatelj javne usluge dužan je osigurati sakupljanje otpada navedenog u tablici 3. putem mobilnog reciklažnog dvorišta najmanje jednom u svaka četiri mjeseca u svakom naselju na području grada Samobora, a sukladno planu razmještaja mobilnog reciklažnog dvorišta koji korisnik dobiva krajem tekuće godine za iduću godinu.

**Članak 79.**

U mobilnom reciklažnom dvorištu moguće je predati maksimalno 20 kg pojedine vrste otpada.

Za količine veće od 20 kg korisnik javne usluge dužan je otpad odnijeti u reciklažno dvorište. Na zahtjev korisnika usluge Davatelj javne usluge preuzima takvu vrstu otpada na obračunskom mjestu, uz naknadu prema cjeniku.

**Članak 80.**

Davatelj javne usluge cjenikom može odrediti pogodnosti za korisnike koji koriste reciklažno dvorište.

***Sakupljanje miješanog komunalnog otpada i biorazgradivog komunalnog otpada***

**Članak 81.**

Korisnici javne usluge svih kategorija dužni su spremnike/vrećice iznijeti najkasnije do 6 sati ujutro prema planu odvoza Davatelja javne usluge.

Sav odloženi miješani komunalni otpad u kantama za miješani komunalni otpad mora se nalaziti u kanti, a poklopac mora biti potpuno zatvoren.

Ukoliko korisnik koristi vrećice za miješani komunalni otpad iste moraju biti zavezane na način da se onemogući rastresanje otpada prilikom preuzimanja.

Otpad u spremnicima mora biti tako složen u posudu da prilikom pražnjenja sav gravitacijski ispadne iz posude.

**Članak 82.**

Korisnik javne usluge dužan je koristiti spremnike/vrećice u skladu s njihovom namjenom.

**Članak 83.**

Predaja biorazgradivog komunalnog otpada i reciklabilnog komunalnog otpada vrši se prema planu odvoza kojeg dostavlja Davatelj javne usluge korisniku javne usluge na kraju kalendarske godine za iduću godinu.

**Članak 84.**

Sav odloženi biorazgradivi komunalni otpad u kantama za biorazgradivi komunalni otpad mora se nalaziti u kanti, a poklopac mora biti potpuno zatvoren.

Ukoliko korisnik koristi vrećice za biorazgradivi komunalni otpad iste moraju biti zavezane na način da se onemogući rastresanje otpada prilikom preuzimanja.

**Članak 85.**

Korisnici javne usluge koji koriste individualne spremnike, kojima volumen miješanog komunalnog otpada ili biorazgradivog komunalnog otpada premašuje volumen kante, moraju višak otpada odlagati u vrećicama Davatelja javne usluge.

Korisnici javne usluge dužni su vrećice iz stavka 1. ovog članka kupiti od Davatelja javne usluge, kroz čiju cijenu plaćaju sakupljanje, odvoz i oporabu ili odlaganje dodatnog miješanog komunalnog ili biorazgradivog komunalnog otpada.

**Članak 86.**

Zabranjeno je odlagati biorazgradivi komunalni otpad i reciklabilni komunalni otpad koji se može reciklirati, tekući otpad, žar, lešine životinja, baterije, akumulatore, auto gume, otpad iz klaonica, mesnica, ribarnica, opasni otpad, građevni otpad u spremnike/vrećice za miješani komunalni otpad.

**Članak 87.**

U kante za biorazgradivi komunalni otpad mogu se odložiti samo ostaci iz kućanstva (ostaci voća i povrća, talog kave, ljuske jajeta, vrećice za čaj, papirnate maramice), ostaci iz vrta (lišće, korov, usitnjeno grmlje i živica, ostaci cvijeća i vrtne zemlje) i ohlađeni pepeo.

**Članak 88.**

Miješani komunalni otpad se prikuplja u spremnicima/vrećicama za miješani komunalni otpad.

Vrećice za miješani komunalni otpad volumena 120 litara mogu koristiti:

1. korisnici javne usluge iz kategorije 2. kada napuštaju objekt, a posjeduju individualni spremnik
2. korisnici javne usluge iz kategorije 1. i 2. ukoliko u kratkom vremenskom razdoblju imaju potrebu za predavanjem veće količine otpada od one predviđene spremnicima. Ukoliko se potreba iskazuje u dva obračunska razdoblja za redom, u jednoj kalendarskoj godini, korisniku se dodjeljuje prvi veći spremnik za miješani komunalni otpad
3. korisnici kojima je takav način predaje miješanog komunalnog otpada odredio Davatelj javne usluge, a u skladu s izjavom koju je potpisao korisnik javne usluge.

Tipizirani/standardizirani spremnici za prikupljanje miješanog komunalnog otpada su plastični spremnici volumena 80 litara, 120 litara, 240 litara i 1100 litara.

**Članak 89.**

Biorazgradivi komunalni otpad prikuplja se u spremnicima/vrećicama za biorazgradivi komunalni otpad.

Vrećice za biorazgradivi otpad su volumena 120 litara, a način korištenja vrećica isti je kao i za korištenje vrećica za miješani komunalni otpad.

Tipizirani/standardizirani spremnici za prikupljanje biorazgradivog komunalnog otpada su plastični ili metalni spremnici volumena 60 litara, 80 litara, 120 litara, 240 litara i 1100 litara.

**Članak 90.**

Spremnici za komunalni otpad kod korisnika javne usluge moraju imati oznaku naziva vrste otpada za koju je spremnik namijenjen, oznaku Davatelja javne usluge i oznaku koja je u Evidenciji o preuzetom komunalnom otpadu pridružena korisniku javne usluge i obračunskom mjestu.

Spremnici za komunalni otpad postavljeni na javnoj površini moraju imati oznaku Davatelja javne usluge, naziv vrste otpada za koju je spremnik namijenjen te kratku uputu o otpadu koji se sakuplja putem tog spremnika.

Grad Samobor i Davatelj javne usluge na svojoj mrežnoj stranici objavljuju i ažurno održavaju popis koji sadrži sljedeće informacije:

1. lokacije mobilnih reciklažnih dvorišta po naseljima
2. lokacije spremnika za odvojeno sakupljanje komunalnog otpada
3. područja u kojima se spremnici za odvojeno sakupljanje komunalnog otpada izravno ustupaju korisniku javne usluge.

**Članak 91.**

Davatelj javne usluge dužan je do 15. prosinca tekuće godine dati svakom korisniku Kalendar odvoza otpada za iduću godinu.

Kalendar je Davatelj javne usluge dužan objaviti na svojim mrežnim stranicama.

1. **OBVEZNA MINIMALNA JAVNA USLUGA**

**Članak 92.**

Obvezna minimalna javna usluga obuhvaća razmjerni trošak za ekonomski održivo poslovanje, sigurnost, redovitost i kvalitetu pružanja javne usluge koja je razmjerna količini otpada koju je proizvodi korisnik javne usluge, a temeljem načela onečišćivač plaća.

**Članak 93.**

Obvezna minimalna javna usluga obuhvaća troškove nabave i održavanja opreme za prikupljanje otpada, troškove prijevoza otpada, troškove obrade otpada, troškove rada reciklažnog i mobilnog reciklažnog dvorišta, prijevoza i obrade glomaznog otpada koji se prikuplja u okviru javne usluge, troškove osoblja, planirane troškove ulaganja u sustav i sve druge troškove osim direktnih troškova zbrinjavanja miješanog komunalnog otpada, a temeljem godišnjeg financijskog izvješća o poslovanju Davatelja javne usluge i godišnjeg Plana ulaganja u sustav.

Troškovi koje obuhvaća obvezna minimalna javna usluga (CMJU) usklađuju se godišnje, po završenom financijskom izvješću Davatelja javne usluge i Planu ulaganja u sustav (opremu) za tekuću kalendarsku godinu, a time se, posljedično mijenja cijena javne usluge za područje grada Samobora.

Ulaganje u sustav planirati može Davatelj javne usluge ili Grad Samobor, ovisno o Odluci o ulaganju u komunalni sustav za gospodarenje miješanim komunalnim otpadom i biorazgradivim komunalnim otpadom Grada Samobora koja se donosi do kraja tekuće godine za iduću godinu.

1. **CIJENA JAVNE USLUGE**

**Članak 94.**

Strukturu cijene javne usluge čine cijena javne usluge za količinu predanog miješanog komunalnog otpada te cijena minimalne javne usluge. Cijena javne usluge može se uvećati za iznos cijene ugovorne kazne (ukoliko je korisnik postupio protivno Odluci).

Troškovi zbrinjavanja miješanog komunalnog otpada (trošak pretovarnih stanica, trošak prijevoza od pretovarne stanice do odlagališta/centara za gospodarenje otpadom i trošak obrade i zbrinjavanja) se iskazuju kao dio cijene javne usluge za količinu (litre) predanog miješanog komunalnog otpada, a izraženi su u kunama.

Troškovi zbrinjavanja miješanog komunalnog otpada obračunavaju se temeljem evidencije o količini predanog miješanog komunalnog otpada.

Promjenom troškova navedenih u stavku 2. ovog članka, mijenja se i jedinična cijena za pražnjenje volumena spremnika miješanog komunalnog otpada.

**Članak 95.**

Cijena javne usluge može se korigirati svake godine i to posebno:

* minimalna javna usluga temeljem financijskog izvješća i godišnjeg plana ulaganja u opremu i vozila Davatelja usluge
* cijena odlaganja otpada po litri temeljem troškova odlaganja/obrade miješanog komunalnog otpada

**Članak 96.**

Kad više korisnika javne usluge zajednički koriste spremnik, bez obzira na kategoriju korisnika, zbroj udjela svih korisnika, određenih međusobnim sporazumom ili prijedlogom Davatelja javne usluge, mora iznositi jedan.

**Članak 97.**

Kad više korisnika javne usluge koristi zajednički spremnik, nastalu obvezu plaćanja ugovorne kazne, u slučaju kada se ne utvrdi odgovornost pojedinog korisnika, snose svi korisnici javne usluge koji koriste zajednički spremnik sukladno udjelima u korištenju spremnika.

***Suglasnost na cjenik***

**Članak 98.**

Gradonačelnik Grada Samobora daje suglasnost na prijedlog cjenika Davatelja javne usluge, odnosno njegove izmjene i dopune.

Gradonačelnik Grada Samobora dužan se je očitovati u roku od 15 dana od dana podnošenja zahtjeva za pribavljanje suglasnosti.

Ukoliko se gradonačelnik Grada Samobora ne očituje u roku od 15 dana na prijedlog cjenika, smatra se da je suglasan s prijedlogom cjenika.

**Članak 99.**

Izmjene cijene javne usluge obavljaju se temeljem:

1. godišnjeg financijskog izvješća Davatelja javne usluge
2. promjena nastalih u troškovima zbrinjavanja otpada
3. plana ulaganja u opremu i komunalnu infrastrukturu za gospodarenje komunalnim otpadom

**Članak 100.**

Grad Samobor objavljuje suglasnost na cjenik/izmjene i dopune cjenika u Službenim vijestima.

**Članak 101.**

Davatelj javne usluge dužan je obavijestiti korisnika javne usluge o cjeniku/ izmjenama i dopunama cjenika, najkasnije 30 dana prije dana početka primjene cjenika.

***Obračun cijene javne usluge***

**Članak 102.**

Cijene javne usluge obračunava se na sljedeći način:

CJU= C + CMJU + (UK)\*

CJU – cijena javne usluge

CMJU – cijena minimalne javne usluge

UK\* – cijena ugovorne kazne, obračunava se ukoliko je korisnik postupio protivno Odluci

C = JCV x BP x U

C – cijena javne usluge za količinu predanog miješanog komunalnog otpada izražena u kunama

JCV – jedinična cijena za pražnjenje volumena spremnika miješanog komunalnog otpada izražena u kunama

BP – broj pražnjenja spremnika miješanog komunalnog otpada u obračunskom razdoblju (mjesečno) sukladno podacima u evidenciji

U – udio korisnika usluge u korištenju zajedničkog spremnika

**Članak 103.**

Troškovi rada Davatelja javne usluge za izračun cijene minimalne javne usluge raspoređeni su za područje grada Samobora sukladno količini proizvedenog komunalnog otpada s područja grada Samobora u prošloj kalendarskoj godini.

Troškovi za izračun cijene minimalne javne usluge raspoređeni su na kategorije korisnika sukladno količini proizvedenog miješanog komunalnog otpada u prošloj kalendarsko godini. Odnosno, udio proizvodnje miješanog komunalnog otpada pojedine kategorije korisnika u prošloj kalendarskoj godini prenesen je u troškove Davatelja javne usluge koji su nastali pružanjem minimalne javne usluge za tu kategoriju korisnika. Na ovaj način se cijena minimalne javne usluge raspoređuje na sve kategorije korisnika proporcionalno temeljem količini proizvedenog miješanog komunalnog otpada po osnovi ugovorenog volumena spremnika.

Cijena javne usluge za predanu količinu miješanog komunalnog otpada se za sve kategorije korisnika usluge obračunava na temelju proizvedenih količina miješanog komunalnog otpada, odnosno na temelju predanog volumena miješanog komunalnog otpada u obračunskom razdoblju.

***Veličina ugovorenog spremnika prema kategorijama korisnika***

**Članak 104.**

Veličina ugovorenog volumena za sve kategorije korisnika javne usluge utvrđuje se na temelju Izjave o načinu korištenja javne usluge.

**Članak 105.**

Ukoliko u višestambenim zgradama ne dođe do dogovora suvlasnika, korisnici javne usluge sami financiraju nabavu individualnih spremnika i opreme za identifikaciju korisnika i volumena otpada.

1. **KORIŠTENJE JAVNE USLUGE U SLUČAJU NASTUPANJA IZVANREDNIH OKOLNOSTI (VIŠA SILA)**

**Članak 106.**

Davatelj javne usluge se neće smatrati odgovornim za kašnjenja u ispunjenju ili za neispunjenje obveza iz Ugovora koje je uzrokovano neočekivanim i nepredvidivim okolnostima izvan njegove razumne kontrole, kao što su radnje građanskih ili vojnih tijela, ograničenja uvedena zakonom, požar, poplava, eksplozija, rat, embargo, štrajkovi, lokalni ili nacionalni neredi i nemiri.

U slučaju nastupa takvih kašnjenja u ispunjenju ili neispunjenja javne usluge, Davatelj javne usluge će bez odgode obavijestiti korisnike usluga putem mrežnih stranica/sredstava javnog informiranja o njihovom nastupanju.

Ispunjenje obveza Davatelja javne usluge iz Ugovora u slučaju iz stavka 1. ovog članka će se odgoditi ili promijeniti za vrijeme njegovog trajanja.

1. **IZJAVA O NAČINU KORIŠTENJA JAVNE USLUGE**

**Članak 107.**

Korisnik javne usluge dužan je dostaviti Davatelju javne usluge Izjavu o načinu korištenja javne usluge (u daljnjem tekstu: Izjava).

Izjava iz stavka 1. ovoga članka daje se na obrascu koji sadrži sljedeće:

1. obračunsko mjesto
2. podatke o korisniku usluge (ime i prezime ili naziv pravne osobe ili fizičke osobe – obrtnika te OIB i adresu)
3. mjesto primopredaje
4. udio u korištenju spremnika
5. vrstu, zapremninu i količinu spremnika sukladno ovoj Odluci
6. broj planiranih primopredaja miješanog komunalnog otpada i biorazgradivog komunalnog otpada u obračunskom razdoblju
7. očitovanje o kompostiranju biootpada
8. očitovanje o korištenju nekretnine na obračunskom mjestu ili o trajnom nekorištenju nekretnine
9. obavijest Davatelja javne usluge o uvjetima kad se Ugovor o načinu korištenja javne usluge smatra sklopljenim (u daljnjem tekstu: Ugovor)
10. izjavu korisnika kojom potvrđuje da je upoznat s Ugovorom
11. izjavu korisnika da izričito pristaje na ispunjenje ugovora te potvrđuje da je upoznat s činjenicom da će izgubiti pravo na jednostrani raskid ugovora ako usluga bude u potpunosti ispunjena,
12. izvadak iz cjenika javne usluge.

Podaci iz stavka 2. ovoga članka svrstani su u obrascu Izjave u dva stupca od kojih je prvi prijedlog Davatelja javne usluge, a drugi očitovanje korisnika usluge.

Broj planiranih primopredaja miješanog komunalnog otpada i biorazgradivog komunalnog otpada u obračunskom razdoblju iz stavka 2. točke 6. ovoga članka mora se odrediti u skladu sa sljedećom minimalnom učestalošću:

* najmanje jednom tjedno za biootpad iz biorazgradivog komunalnog otpada
* najmanje jednom mjesečno za otpadni papir i karton iz biorazgradivog komunalnog otpada
* najmanje jednom u dva tjedna za miješani komunalni otpad.

Korisnik javne usluge dužan je vratiti Davatelju javne usluge dva primjerka Izjave iz stavka 1. ovoga članka s potpisom korisnika usluge u pisanom obliku u roku od 15 dana od dana zaprimanja.

Davatelj javne usluge dužan je po zaprimanju Izjave sukladno stavku 5. ovoga članka, korisniku usluge vratiti jedan ovjereni primjerak Izjave u roku od 8 dana od zaprimanja.

Davatelj javne usluge dužan je primijeniti podatak iz Izjave koji je naveo korisnik usluge (stupac: očitovanje korisnika usluge) kada je taj podatak u skladu sa Zakonom, Uredbom i ovom Odlukom.

Iznimno od stavka 7. ovoga članka, Davatelj javne usluge primjenjuje podatak iz Izjave koji je naveo Davatelj javne usluge (stupac: prijedlog Davatelja javne usluge) u sljedećem slučaju:

1. kad se korisnik usluge ne očituje o podacima iz stavka 2. ovoga članka u roku iz stavka 5. ovoga članka
2. kad više korisnika usluge koristi zajednički spremnik, a među korisnicima usluge nije postignut dogovor o udjelima korištenja zajedničkog spremnika na način da zbroj svih udjela čini jedan, primjenjuje se udio korisnika usluge u korištenju zajedničkog spremnika koji je odredio Davatelj javne usluge.

Davatelj javne usluge može omogućiti davanje Izjave iz stavka 1. ovoga članka elektroničkim putem kad je takav način prihvatljiv korisniku usluge.

Korisnik usluge dužan je obavijestiti Davatelja javne usluge o svakoj promjeni podataka iz Izjave u roku od 15 dana od dana kad je nastupila promjena, kao i o svakoj drugoj namjeravanoj promjeni podataka iz Izjave u roku od 15 dana prije dana od kojeg će se primjenjivati namjeravana promjena.

Nacrt Izjave nalazi se u Prilogu 1. ove Odluke.

1. **PRIGOVOR KORISNIKA JAVNE USLUGE (REKLAMACIJA)**

**Članak 108.**

Davatelj javne usluge je dužan omogućiti korisniku javne usluge podnošenje pisanog prigovora u svojim poslovnim prostorijama i bez odgađanja pisanim putem potvrditi njegov primitak.

Osim obveze iz stavka 1. ovoga članka, Davatelj javne usluge je dužan korisniku javne usluge omogućiti podnošenje pisanog prigovora putem pošte, telefaksa ili elektroničke pošte.

Davatelj javne usluge je dužan u poslovnim prostorijama vidljivo istaknuti obavijest o načinu podnošenja pisanog prigovora iz stavaka 1. i 2. ovoga članka.

Osim obveze iz stavaka 1, 2. i 3. ovoga članka, Davatelj javne usluge dužan je na ispostavljenom računu vidljivo istaknuti obavijest o načinu podnošenja pisanog prigovora.

Davatelj javne usluge dužan je u pisanom obliku odgovoriti na prigovore iz stavaka 1, 2. i 4. ovoga članka u roku od 15 dana od dana zaprimljenog prigovora.

O prigovorima korisnika javne usluge odlučuje povjerenstvo koje osniva Davatelj javne usluge, a u kojem se nalaze predstavnici Davatelja javne usluge i udruge potrošača.

U slučaju da korisnik javne usluge nije zadovoljan odgovorom na prigovor, može prigovor podnijeti Tržišnoj inspekciji - tijelu nadležnom za postupanje po prigovoru korisnika usluga – potrošača radi zaštite svojih prava, odnosno pravnih interesa protiv postupanja davatelja usluga, sukladno zakonu kojim se uređuje upravni postupak.

1. **OBAVIJEST O PRIKUPLJANJU MIJEŠANOG KOMUNALNOG OTPADA, BIORAZGRADIVOG KOMUNALNOG OTPADA I RECIKLABILNOG KOMUNALNOG OTPADA**

**Članak 109.**

Obavijest o prikupljanju miješanog komunalnog otpada, biorazgradivog komunalnog otpada i reciklabilnog komunalnog otpada mora sadržavati:

* plan s datumima i okvirnim vremenom primopredaje miješanog komunalnog otpada, biorazgradivog komunalnog otpada i reciklabilnog komunalnog otpada
* lokaciju i radno vrijeme reciklažnog dvorišta
* lokaciju, datum i radno vrijeme mobilnog reciklažnog dvorišta
* plan s datumima preuzimanja glomaznog otpada u okviru javne usluge
* lokacije spremnika za odvojeno sakupljanje komunalnog otpada na javnoj površini
* uputu o kompostiranju za korisnika javne usluge koji kompostira biootpad
* uputu o postupanju s miješanim komunalnim otpadom, biorazgradivim komunalnim otpadom i reciklabilnim komunalnim otpadom
* kontakt podatke i način podnošenja zahtjeva za preuzimanje komunalnog otpada na zahtjev korisnika javne usluge
* uputu o preuzimanju komunalnog otpada na zahtjev korisnika javne usluge.

Davatelj javne usluge dužan je korisniku javne usluge do kraja prosinca tekuće kalendarske godine za iduću kalendarsku godinu dostaviti Obavijest u pisanom obliku ili putem mrežne stranice kad je to korisniku javne usluge prihvatljivo.

1. **OPĆI UVJETI UGOVORA O NAČINU KORIŠTENJA JAVNE USLUGE**

**Članak 110.**

Opći uvjeti ugovora o načinu korištenja javne usluge sadržani su u Prilogu 2. ove Odluke.

1. **UGOVORNA KAZNA**

**Članak 111.**

Ugovorna kazna je iznos određen ovom Odlukom koji je korisnik javne usluge dužan platiti Davatelju javne usluge u slučaju kad je postupio protivno Ugovoru.

Iznos ugovorne kazne mora biti razmjeran troškovima uklanjanja posljedica takvog postupanja.

Smatra se da je korisnik javne usluge postupio protivno Ugovoru:

* ako ne vrši predaju otpada Davatelju javne usluge, a na temelju podataka očitanja mjernih uređaja za potrošnju električne energije, plina, pitke vode ili na drugi način se utvrdi da koristi nekretninu
* ako nakon obavijesti Davatelja javne usluge ne ugovori spremnik veće zapremnine, a prema evidenciji o preuzetoj količini otpada proizlazi da za dva uzastopna obračunska razdoblja odlaže miješani komunalni otpad u količini koja premašuje volumen spremnika dodijeljenog sukladno Ugovoru
* ako odlaže miješani komunalni otpad i/ili biorazgradivi komunalni otpad izvan spremnika za miješani komunalni otpad i/ili biorazgradivi komunalni otpad
* ako odlaže problematični otpad u spremnike za miješani komunalni otpad ili druge spremnike namijenjene reciklabilnom otpadu
* ako odlaže animalni otpad u spremnike za miješani komunalni otpad, biorazgradivi komunalni otpad ili korisni otpad
* ako se poklopac spremnika ne može u potpunosti zatvoriti
* ako se uz spremnik nalazi rasuti otpad, otpad odložen u vrećice koje nisu od Davatelja javne usluge ili su odložene druge vrste otpada bez prethodne najave Davatelju javne usluge (EE otpad, glomazni otpad)
* ako u vrećicama/spremnicama za koristan otpad nije razvrstan otpad po vrstama kako je predviđeno ovom Odlukom
* ako korisnik u vreće za reciklabilni otpad odlaže miješani komunalni otpad
* ako tijekom godine dana niti jednom ne koristi reciklažno dvorište ili mobilno reciklažno dvorište
* ako kompostira otpad na neprimjeren način, odnosno ako ne kompostira otpad na način kako je određeno ovom Odlukom
* ako odloži glomazni otpad na javnu površinu bez prethodnog dogovora s Davateljem javne usluge
* ukoliko preuzimatelj povratne ambalaže ne dostavi podatke o prikupljenoj ambalaži s povratnom naknadom i prikupljenom papiru Upravnom odjelu za komunalne djelatnosti Grada Samobora, a putem Davatelja javne usluge.

Ako se poklopac spremnika koji je dodijeljen korisniku javne usluge ne može zatvoriti Davatelj javne usluge će naplatiti korisniku usluge dodatni volumen koji prelazi volumen spremnika.

Korisnik javne usluge koji u godini dana nije niti jednom postavio spremnik za pražnjenje što se dokazuje izvodom iz elektroničke evidencije pražnjenja spremnika, a u istom roku nije kupio vrećice za miješani komunalni otpad, dužan je Davatelju javne usluge, na njegovo traženje, dostaviti dokaze da nije koristio nekretninu.

Ako korisnik javne usluge ne predoči Davatelju usluge dokaze da nije koristio nekretninu, Davatelj javne usluge će korisniku javne usluge naplatiti ugovornu kaznu u iznosu koji odgovara cijeni pražnjenja minimalno jednom u dva tjedna za miješani komunalni otpad za volumen spremnika koji je utvrđen Ugovorom, a za period u kojem nije predavao otpad uvećano za ugovornu kaznu.

**Članak 112.**

Komunalni redari na terenu utvrđuju je li određeni korisnik javne usluge postupio protivno Ugovoru, odnosno je li korisnik javne usluge obveznik plaćanja ugovorne kazne.

Dokaz da je korisnik javne usluge postupio protivno Ugovoru je fotografski zapis/video snimak spremnika/vrećice ili otpada rasutog ili neprimjereno odloženog na obračunskom mjestu. Na fotografskom zapisu/videu obračunsko mjesto korisnika javne usluge mora biti jasno uočljivo.

Djelatnici Davatelja javne usluge evidentiraju eventualne nepravilnosti, te o istome obavještavaju komunalno redarstvo.

Ukoliko se korisnik javne usluge zatekne u odlaganju otpada na način protivan Ugovoru, komunalni redar će poduzeti radnje za koje je ovlašten po Odluci o komunalnom redu.

Raspon visine ugovorne kazne određen je tablicom 4.

|  |  |  |
| --- | --- | --- |
| **Redni broj** | **Postupanje korisnika protivno Ugovoru** | **Iznos ugovorne kazna** |
| **1.** | Korisnik javne usluge ne vrši predaju otpada Davatelju javne usluge, a utvrdi se da koristi nekretninu | Ugovoreni spremnik s odvozom od 2 puta mjesečno + 1.500,00 kn ugovorne kazne |
| **2.** | Korisnik javne usluge odlaže miješani komunalni otpad u količini koja premašuje volumen ugovorenog spremnika sukladno Ugovoru | Dodatnih 20% volumena ugovorenog spremnika u obračunskom razdoblju |
| **3.** | Korisnik javne usluge odlaže miješani komunalni otpad i/ili biorazgradivi komunalni otpad izvan spremnika za miješani komunalni otpad i/ ili biorazgradivi komunalni otpad | Obračun cijene odloženog volumena i dodatna kazna |
| **4.** | Korisnik javne usluge odlaže problematični otpad u spremnike za miješani komunalni otpad ili druge spremnike namijenjene reciklabilnom otpadu | Ovisno o volumenu spremnika; obračuna se volumen spremnika x koeficijent pretvorbe volumena u kg x cijena zbrinjavanja opasnog otpada/kg |
| **5.** | Uz ugovoreni spremnik korisnika javne usluge nalazi se rasuti otpad ili otpad odložen u vrećice koje nisu od Davatelja javne usluge | Cijena preuzimanja po litri otpada + dodatan rad radnika/sat + prijevoz po km (ako je potrebno da dođe drugo vozilo po npr. glomazni otpad) |
| **6.** | Uz ugovoreni spremnik korisnika javne usluge nalazi se glomazni otpad bez prethodne najave Davatelju javne usluge (glomazni otpad) | Cijena odvoza glomaznog otpada sukladno cjeniku Davatelja javne usluge |
| **7.** | Koristan komunalni otpad nije razvrstan u spremnicima/ vrećicama na način predviđen ovom Odlukom | Cijena zbrinjavanja miješanog komunalnog otpada/l ili cijena razvrstavanja komunalnog otpada + upozorenje korisniku |
| **8.** | Korisnik javne usluge u vreće/spremnike za reciklabilni otpad odlaže miješani komunalni otpad | Cijena zbrinjavanja miješanog komunalnog otpada /l + upozorenje korisniku |
| **9.** | Ukoliko preuzimatelj ne dostavi podatke o prikupljenoj ambalaži s povratnom naknadom i papira Upravnom odjelu za komunalne djelatnosti Grada Samobora, a putem Davatelja javne usluge. | Određeno Odlukom o komunalnom redu. |
| **10.** | Korisnik javne usluge odlaže glomazni otpad na javnu površinu bez prethodnog dogovora s Davateljem javne usluge | Cijena preuzimanja određene mase glomaznog otpada + dodatan rad radnika/sat + prijevoz po km |

Tablica 4.

Visina cijene ugovorne kazne mora biti razmjerna troškovima uklanjanja posljedica postupanja protivno Ugovoru, a uračunava cijenu obrade i zbrinjavanja određenog volumena otpada (kn/l), vrijeme rada radnika – satnica (kn/h) i udaljenost do lokacije obračunskog mjesta na kojoj je korisnik javne usluge postupio protivno Ugovoru (potrošnja goriva (l goriva), cijena goriva (kn/l) i udaljenost (km)).

1. **NADZOR**

**Članak 113.**

Nadzor nad provedbom ove Odluke obavljaju komunalni redari na temelju Odluke o komunalnom redu.

1. **PRIJELAZNE I ZAVRŠNE ODREDBE**

**Članak 114.**

Davatelj javne usluge je dužan ispuniti tehničko - tehnološke uvjete naplate odvoza otpada po volumenu na cijelom području grada Samobora najkasnije do 01.11.2018. godine.

Iznimno od prethodnog stavka, naplata odvoza otpada do zaključenja pojedinačnih ugovora na temelju ove Odluke, naplaćivat će se prema dosadašnjem načinu naplate.

**Članak 115.**

Ova Odluka objavit će se u Službenim vijestima Grada Samobora i stupa na snagu 01. veljače 2018. godine.

KLASA: 363-02/17-02/4

URBROJ: 238-11-07-03/3-17-2

**PREDSJEDNIK**

**GRADSKOG VIJEĆA**

**Miran Šoić**

**PRILOG 1.**

|  |  |  |  |
| --- | --- | --- | --- |
| |  | | --- | |  | | Ulica 151. samoborske brigade HV 2 | |
|  | Tel. 01/3361-255 | |
|  | Fax. 01/3360-886 | |
|  | e-mail: komunalac@komunalac-samobor.hr | |
| **IZJAVA O NAČINU KORIŠTENJA JAVNE USLUGE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA** | | |
|
| *(zaokružite odgovarajuću kategoriju)* | | |
| **1.) kategorija: fizička osoba s prebivalištem na području grada Samobora** | | |
| **2.) kategorija: fizička osoba s privremenim boravištem na području grada Samobora** | | |
| **STAVKA** | **Prijedlog davatelja javne usluge** | **Očitovanje korisnika usluge** |
| **Ime** |  |  |
| **Prezime** |  |  |
| **OIB** |  |  |
| **Adresa** |  |  |
| **Obračunsko mjesto (adresa nekretnine)** |  |  |
| **Mjesto primopredaje (lokacija spremnika)** |  |  |
| **Broj članova u domaćinstvu** |  |  |
| **Vrsta, zapremina i količina spremnika  *(za miješani komunalni otpad)*** | **VREĆICA:** | **VREĆICA:** |
| a.) 120 l | a.) 120 l |
| Broj vrećica:\_\_\_\_\_\_\_\_\_ | Broj vrećica:\_\_\_\_\_\_\_\_\_ |
| **SPREMNIK:** | **SPREMNIK:** |
| a.) 80 l | a.) 80 l |
| b.) 120 l | b.) 120 l |
| c.) 240 l | c.) 240 l |
| d.) 1 100 l | d.) 1 100 l |
| Broj spremnika:\_\_\_\_\_\_\_ | Broj spremnika:\_\_\_\_\_\_\_ |
| **Vrsta, zapremina i količina spremnika  *(za biorazgradivi komunalni otpad)*** | **VREĆICA:** | **VREĆICA:** |
| a.) 80 l | a.) 80 l |
| b.) 120 l | b.) 120 l |
| Broj vrećica:\_\_\_\_\_\_\_\_\_ | Broj vrećica:\_\_\_\_\_\_\_\_\_ |
| **SPREMNIK:** | **SPREMNIK:** |
| a.) 60 l | a.) 60 l |
| b.) 80 l | b.) 80 l |
| c.) 120 l | c.) 120 l |
| d.) 240 l | d.) 240 l |
| e.) 1 100 l | e.) 1 100 l |
| Broj spremnika:\_\_\_\_\_\_\_ | Broj spremnika:\_\_\_\_\_\_\_ |
| **Udio u korištenju spremnika** | a.) Samostalni spremnik | a.) Samostalni spremnik |
| b.) Zajednički spremnik | b.) Zajednički spremnik |
| **Obračunsko razdoblje** | Mjesečno | Mjesečno |
| **Broj planiranih primopredaja miješanog komunalnog otpada u obračunskom razdoblju *(odvoz jednom tjedno)*** | \_\_\_\_\_\_\_\_primopredaja mjesečno | \_\_\_\_\_\_\_\_primopredaja mjesečno |
| **Broj planiranih primopredaja biorazgradivog komunalnog otpada u obračunskom razdoblju  *(jednom tjedno za biootpad i jednom mjesečno za otpadni papir i karton)*** | \_\_\_\_\_\_\_\_primopredaja mjesečno | \_\_\_\_\_\_\_\_primopredaja mjesečno |
| **Očitovanje o kompostiranju biootpada u domaćinstvu** | **Kompostiram:** |  |
| a.) da | |
| b.) ne | |
| **Način kompostiranja:** | |
| a.) kućni komposter | |
| b.) kompostna hrpa na vlastitoj površini | |
| **Očitovanje o korištenju nekretnina *(ako se nekretnina trajno ne koristi, potrebno je zaokružiti DA)* NAPOMENA: korisnik je dužan predložiti dokaze o trajnom nekorištenju nekretnine, npr. potrošnja vode, struje i dr.** |  | |
| **Nekretnina se trajno ne koristi:** | |
| a.) da | |
| b.) ne |  |
|  | |
| **Način dostave računa javne usluge i međusobne komunikacije** | a.) pošta - na adresu: | |
|
| b.) e-mail: | |
|
| **Telefonski broj/mobitel za kontakt** |  | |
|  |  |  |
| Korisnik javne usluge, potpisom ove Izjave, izjavljuje da je upoznat s Ugovorom i da izričito pristaje na ispunjenje ugovora te potvrđuje da je upoznat s činjenicom da će izgubiti pravo na jednostrani raskid ugovora ako usluga bude u potpunosti ispunjena. | | |
|
|
|  |  |  |
| U Samoboru, \_\_\_\_\_\_\_\_\_\_\_\_ .g. |  |  |
|  |  | Potpis korisnika |
|  |  |  |
|  |  | \_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |  |  |
| --- | --- | --- | --- |
| |  | | --- | |  | | Ulica 151. samoborske brigade HV 2 | |
|  | Tel. 01/3361-255 | |
|  | Fax. 01/3360-886 | |
|  | e-mail: komunalac@komunalac-samobor.hr | |
| **IZJAVA O NAČINU KORIŠTENJA JAVNE USLUGE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA** | | |
| **3.) kategorija: fizička/pravna osoba koja na području grada Samobora obavlja djelatnost prema Odluci o Nacionalnoj klasifikaciji djelatnosti** | | |
| **STAVKA** | **Prijedlog davatelja javne usluge** | **Očitovanje korisnika usluge** |
| **Ime** |  |  |
| **Prezime** |  |  |
| **Naziv tvrtke/obrta** |  |  |
| **OIB tvrtke/obrta** |  |  |
| **Adresa tvrtke/obrta** |  |  |
| **Adresa na kojoj se odvija gospodarska djelatnost** |  |  |
| **Mjesto primopredaje (lokacija spremnika)** |  |  |
| **Vrsta, zapremina i količina spremnika  *(za miješani komunalni otpad*)** | **VREĆICA:** | **VREĆICA:** |
| a.) 120 l | a.) 120 l |
| Broj vrećica:\_\_\_\_\_\_\_\_\_ | Broj vrećica:\_\_\_\_\_\_\_\_\_ |
| **SPREMNIK:** | **SPREMNIK:** |
| a.) 80 l | a.) 80 l |
| b.) 120 l | b.) 120 l |
| c.) 240 l | c.) 240 l |
| d.) 1 100 l | d.) 1 100 l |
| Broj spremnika:\_\_\_\_\_\_ | Broj spremnika:\_\_\_\_\_\_ |
| **Vrsta, zapremina i količina spremnika  *(za biorazgradivi komunalni otpad)*** | **VREĆICA:** | **VREĆICA:** |
| a.) 80 l | a.) 80 l |
| b.) 120 l | b.) 120 l |
| Broj vrećica:\_\_\_\_\_\_\_\_\_ | Broj vrećica:\_\_\_\_\_\_\_\_\_ |
| **SPREMNIK:** | **SPREMNIK:** |
| a.) 60 l | a.) 60 l |
| b.) 80 l | b.) 80 l |
| c.) 120 l | c.) 120 l |
| d.) 240 l | d.) 240 l |
| e.) 1 100 l | e.) 1 100 l |
| Broj spremnika:\_\_\_\_\_\_ | Broj spremnika:\_\_\_\_\_\_ |
| **Obračunsko razdoblje** | Mjesečno | Mjesečno |
| **Broj planiranih primopredaja miješanog komunalnog otpada u obračunskom razdoblju *(odvoz jednom tjedno)*** | \_\_\_ primopredaja mjesečno | \_\_\_ primopredaja mjesečno |
| **Broj planiranih primopredaja biorazgradivog komunalnog otpada u obračunskom razdoblju *(jednom tjedno za biootpad i jednom mjesečno za otpadni papir i karton)*** | \_\_\_ primopredaja mjesečno | \_\_\_ primopredaja mjesečno |
| **Očitovanje o kompostiranju biootpada u domaćinstvu** | **Kompostiram:** |  |
| a.) da | |
| b.) ne | |
| **Način kompostiranja:** | |
| a.) kućni komposter | |
| b.) kompostna hrpa na vlastitoj površini | |
| **Očitovanje o korištenju nekretnina *(ako se nekretnina trajno ne koristi, potrebno je zaokružiti DA)* NAPOMENA: korisnik je dužan predložiti dokaze o trajnom nekorištenju nekretnine, npr. potrošnja vode, struje i dr.** |  | |
| **Nekretnina se trajno ne koristi:** | |
| a.) da | |
| b.) ne |  |
|  | |
| **Vrsta gospodarske djelatnosti (NKD razred)** |  | |
| **Razdoblje odvijanja gospodarske djelatnosti** | a.) cijele godine | |
| b.) \_\_\_ mjeseci | |
| **Način dostave računa javne usluge i međusobne komunikacije** | a.) pošta - na adresu: | |
|
| b.) e-mail: | |
|
| **Telefonski broj/mobitel za kontakt** |  | |
| **Fax** |  | |
|  |  |  |
| Korisnik javne usluge, potpisom ove Izjave, izjavljuje da je upoznat s Ugovorom i da izričito pristaje na ispunjenje ugovora te potvrđuje da je upoznat s činjenicom da će izgubiti pravo na jednostrani raskid ugovora ako usluga bude u potpunosti ispunjena. | | |
|
|
| U Samoboru, \_\_\_\_\_\_\_\_\_\_\_ .g. |  |  |
|  |  |  |
|  |  | Potpis korisnika |
|  |  |  |
|  |  | \_\_\_\_\_\_\_\_\_\_\_\_\_\_\_\_\_\_\_\_\_\_ |

**PRILOG 2.**

**OPĆI UVJETI**

**UGOVORA O KORIŠTENJU JAVNE USLUGE**

**PRIKUPLJANJA MIJEŠANOG KOMUNALNOG OTPADA I**

**BIORAZGRADIVOG KOMUNALNOG OTPADA**

1. **UVODNE ODREDBE**

**Članak 1.**

Općim uvjetima Ugovora o korištenju javne usluge prikupljanja miješanog komunalnog otpada i biorazgradivog komunalnog otpada (u daljnjem tekstu: Opći uvjeti) uređuju se međusobni odnosi između Davatelja javne usluge i korisnika javne usluge koji su ugovorne strane Ugovora o korištenju javne usluge prikupljanja miješanog komunalnog otpada i biorazgradivog komunalnog otpada na području grada Samobora (u daljnjem tekstu: Ugovor).

**Članak 2.**

Ovi Opći uvjeti otisnuti su uz Izjavu o načinu korištenja javne usluge prikupljanja miješanog komunalnog otpada i biorazgradivog komunalnog otpada na području grada Samobora (u daljnjem tekstu: Izjava). Opći uvjeti su sastavni dio Ugovora.

1. **UGOVOR O KORIŠTENJU JAVNE USLUGE**

**Članak 3.**

Ugovor se smatra sklopljenim:

1. kada korisnik usluge dostavi Davatelju javne usluge Izjavu,
2. prilikom prvog korištenja javne usluge ili zaprimanja na korištenje spremnika/vrećice za primopredaju komunalnog otpada u slučaju kad korisnik usluge ne dostavi Davatelju javne usluge Izjavu.

Odluka o korištenju javne usluge prikupljanja miješanog komunalnog otpada i biorazgradivog komunalnog otpada na području grada Samobora (u daljnjem tekstu: Odluka), Izjava i Cjenik javne usluge bitni su sastojci Ugovora.

Davatelj javne usluge dužan je omogućiti korisniku usluge uvid u Odluku, Izjavu i cjenik javne usluge prije sklapanja i izmjene i/ili dopune Ugovora i na zahtjev korisnika usluge.

Grad Samobor i Davatelj javne usluge dužni su putem sredstava javnog informiranja, mrežne stranice, dostavom pisane obavijesti ili putem elektroničke pošte osigurati da je korisnik usluge, prije sklapanja Ugovora ili izmjene i/ili dopune Ugovora, upoznat s propisanim odredbama koje uređuju sustav sakupljanja komunalnog otpada, Ugovorom i pravnim posljedicama.

Davatelj javne usluge će na svojoj mrežnoj stranici objaviti i održavati poveznice na mrežne stranice Narodnih novina na kojima su objavljeni Zakon i Uredba, digitalnu presliku Odluke, digitalnu presliku cjenika i obavijest o načinu podnošenja prigovora sukladno obvezama iz posebnog propisa kojim se uređuje zaštita potrošača.

Ugovor o korištenju javne usluge smatra se sklopljenim na neodređeno vrijeme.

1. **MINIMALNA JAVNA USLUGA**

**Članak 4.**

Minimalna javna usluga obuhvaća razmjerni trošak za ekonomski održivo poslovanje, sigurnost, redovitost i kvalitetu pružanja javne usluge koja je razmjerna količini otpada koju proizvodi korisnik javne usluge, a temeljem načela „onečišćivač plaća“.

**Članak 5.**

Minimalna javna usluga obuhvaća troškove nabave i održavanja opreme za prikupljanje otpada, troškove prijevoza otpada, troškove obrade otpada, troškove rada reciklažnog i mobilnog reciklažnog dvorišta, prijevoza i obrade glomaznog otpada koji se prikuplja u okviru javne usluge, troškove osoblja i sve druge troškove osim troškova zbrinjavanja miješanog komunalnog otpada (trošak pretovarnih stanica, prijevoza do odlagališta/centara za gospodarenje otpadom te trošak obrade i zbrinjavanja), a koji se u cijeni iskazuju razmjerno broju pražnjenja i volumena spremnika miješanog komunalnog otpada preuzetog od strane Davatelja javne usluge, a temeljem evidencije o preuzetoj količini otpada.

1. **CIJENA JAVNE USLUGE**

**Članak 6.**

Za izračun cijene minimalne javne usluge iz godišnjeg financijskog izvješća poslovanja Davatelja javne usluge uzeti su svi troškovi, osim troškova zbrinjavanja miješanog komunalnog otpada na odlagalištu ili troškovi predaje istog otpada centru za gospodarenje otpadom.

**Članak 7.**

Strukturu cijene javne usluge čine cijena javne usluge za količinu predanog miješanog komunalnog otpada te cijena minimalne javne usluge. Cijena javne usluge može se uvećati za iznos cijene ugovorne kazne (ukoliko je korisnik postupio protivno Odluci), pri čemu je:

CJU= C + CMJU + (UK)\*

CJU – cijena javne usluge

CMJU – cijena minimalne javne usluge

UK\* – cijena ugovorne kazne, obračunava se ukoliko je korisnik postupio protivno Odluci

C = JCV x BP x U

C – cijena javne usluge za količinu predanog miješanog komunalnog otpada izražena u kunama

JCV – jedinična cijena za pražnjenje volumena spremnika miješanog komunalnog otpada izražena u kunama

BP – broj pražnjenja spremnika miješanog komunalnog otpada u obračunskom razdoblju (mjesečno) sukladno podacima u evidenciji

U – udio korisnika usluge u korištenju zajedničkog spremnika

1. **PRAVO KORISNIKA JAVNE USLUGE NA JEDNOSTRANI RASKID UGOVORA**

***Pravo na jednostrani raskid***

**Članak 8.**

            Davatelj javne usluge dužan je obavijestiti korisnika javne usluge putem Izjave da ima pravo jednostrano raskinuti Ugovor u roku od 14 dana od trenutka sklapanja ugovora bez navođenja razloga za raskid. Istekom navedenog roka korisnik javne usluge gubi pravo na jednostrani raskid.

Korisnik javne usluge mora obavijestiti i to putem obrasca za jednostrani raskid ugovora ili putem bilo koje druge nedvosmislene izjave kojom izražava svoju volju da raskine ugovor, unutar navedenog roka davatelja usluge o namjeri jednostranog raskida ugovornog odnosa.

Ako Davatelj javne usluge na svojoj mrežnoj stranici omogući korisniku javne usluge jednostrani raskid Ugovora, korisnik javne usluge može jednostrano raskinuti Ugovor tako da izjavu o jednostranom raskidu pošalje Davatelju javne usluge elektroničkim putem. U tom slučaju Davatelj javne usluge dužan je, bez odgađanja, dostaviti korisniku javne usluge potvrdu o primitku izjave o raskidu na trajnom mediju.

Korisnik javne usluge nema pravo na jednostrani raskid Ugovora u slučajevima kada je korisnik javne usluge vlasnik nekretnine, odnosno vlasnik posebnog dijela nekretnine, osim ako dostavi dokaz iz članka 17. stavka 1. točke 13. Odluke te kada je ispunjenje ugovora započelo unutar roka iz stavka 1. ovog članka uz izričit prethodni pristanka korisnika javne usluge.

Izričitim pristankom korisnika javne usluge smatra se svaka radnja koja omogućuje skupljanje komunalnog otpada sukladno ovim Općim uvjetima.

  Korisnik javne usluge je dužan dokazati da je svoje pravo na jednostrani raskid ugovora ostvario u skladu s odredbama ovoga članka.

***Učinak jednostranog raskida Ugovora***

**Članak 9.**

Iskoristi li korisnik javne usluge svoje pravo na jednostrani raskid Ugovora iz članka 8. Općih uvjeta, ugovorne strane nisu dužne ispuniti svoje obveze iz Ugovora.

      U slučaju jednostranog raskida iz članka 8. Općih uvjeta svaka je strana dužna vratiti drugoj ono što je primila na temelju ugovora, u skladu s odredbama Zakona o zaštiti potrošača.

Korisnik javne usluge koji je koristio javnu uslugu prije davanja izjave o jednostranom raskidu dužan je platiti Davatelju javne usluge cijenu za dio usluge koji je koristio i vratiti stvari koje je radi izvršenja javne usluge primio od Davatelja javne usluge.

1. **PRIGOVOR KORISNIKA JAVNE USLUGE**

**Članak 10.**

Davatelj javne usluge dužan je omogućiti korisniku javne usluge podnošenje pisanog prigovora u svojim poslovnim prostorijama i bez odgađanja pisanim putem potvrditi njegov primitak.

Osim obveze iz stavka 1. ovoga članka, Davatelj javne usluge dužan je korisniku javne usluge omogućiti podnošenje pisanog prigovora putem pošte, telefaksa ili elektroničke pošte.

Davatelj javne usluge dužan je u poslovnim prostorijama vidljivo istaknuti obavijest o načinu podnošenja pisanog prigovora iz stavaka 1. i 2. ovoga članka.

Osim obveze iz stavaka 1, 2. i 3. ovoga članka, Davatelj javne usluge dužan je na ispostavljenom računu vidljivo istaknuti obavijest o načinu podnošenja pisanog prigovora.

Davatelj javne usluge dužan je u pisanom obliku odgovoriti na prigovore iz stavaka 1, 2. i 4. ovoga članka u roku od 15 dana od dana zaprimljenog prigovora.

O prigovorima korisnika javne usluge odlučuje povjerenstvo koje osniva Davatelj javne usluge, a u kojem se nalaze predstavnici Davatelja javne usluge i udruge potrošača.

U slučaju da korisnik javne usluge nije zadovoljan odgovorom na prigovor, može prigovor podnijeti Tržišnoj inspekciji - tijelu nadležnom za postupanje po prigovoru korisnika usluga – potrošača radi zaštite svojih prava, odnosno pravnih interesa protiv postupanja davatelja usluga, sukladno zakonu kojim se uređuje upravni postupak.

1. **PRAVA I OBVEZE UGOVORNIH STRANA**

**Članak 11.**

Davatelj javne usluge i korisnik javne usluge imaju prava i obveze utvrđene Odlukom i Ugovorom.

**Članak 12.**

Korisnik javne usluge dužan je obavijestiti Davatelja usluge o promjeni podataka koje je naveo u Izjavi o korištenju javne usluge u roku od 15 (petnaest) dana od dana nastale promjene putem pošte ili na e-mail: komunalac@komunalac-samobor.hr.

Korisnik javne usluge obvezan je obavijestiti Davatelja javne usluge o prestanku korištenja nekretnine (stan, kuća, poslovni prostor) u roku od 8 (osam) od dana prestanka korištenja putem pošte ili na e-mail: komunalac@komunalac-samobor.hr.

Promjenu podataka koje je naveo u Izjavi iz članka 4. Općih uvjeta i prestanak korištenja nekretnine korisnik javne usluge prijavljuje na obrascu Zahtjeva za promjenu podataka koji se nalazi na mrežnim stranicama Davatelja usluge.

Korisnik javne usluge dužan je obrascu Zahtjeva za promjenu podataka priložiti kopije isprava koje dokazuju promjenu.

**Članak 13.**

Spremnike za odlaganje otpada korisnik javne usluge smješta u objektima ili na zemljištima koji su u njegovom vlasništvu.

Iznimno, spremnici mogu biti smješteni i na javnoj površini (stambene zgrade).

Korisnik javne usluge dužan je spremnike redovito održavati u ispravnom i funkcionalnom stanju, te je odgovoran za svako njihovo namjerno oštećenje i nestanak.

U slučaju otuđenja i oštećenja spremnika za odlaganje otpada, trošak nabave novog spremnika snosi korisnik javne usluge.

**Članak 14.**

U slučaju da je oštećenje spremnika uzrokovao Davatelj javne usluge, trošak nabave novog spremnika snosi Davatelj javne usluge.

Davatelj javne usluge dužan je pažljivo rukovati spremnicima za odlaganje otpada, tako da se isti ne oštećuju, a odloženi otpad ne rasipa i onečišćuje okoliš.

Svako onečišćenje i oštećenje prouzročeno skupljanjem i odvozom otpada, Davatelj javne usluge dužan je otkloniti bez odlaganja.

Nakon pražnjenja spremnika za odlaganje otpada, Davatelj javne usluge dužan je iste vratiti na mjesto i zatvoriti poklopac.

**Članak 15.**

Korisnik javne usluge obvezan je koristiti javnu uslugu i postupati s otpadom sukladno Zakonu o održivom gospodarenju otpadom, Uredbi o gospodarenju komunalnim otpadom te općim aktima Grada Samobora koji se donose na temelju zakona.

1. **ZAVRŠNE ODREDBE**

**Članak 16.**

Ukoliko bilo koja odredba Ugovora i/ili Općih uvjeta jest ili postane ništava, nevaljana ili neprovediva, to neće utjecati na ostatak Ugovora odnosno Općih uvjeta, te će se ostatak Ugovora odnosno Općih uvjeta primjenjivati u najvećem mogućem opsegu dozvoljenim zakonom.

Ugovorne strane dužne su bez odlaganja utvrditi novu odredbu koja će zamijeniti ništavu, nevaljanu ili neprovedivu odredbu, a koja će biti najbliža namjeri ugovornih strana koju su imali prilikom dogovaranja ništave, nevaljane ili neprovedive odredbe.

Odricanje od prava danog ugovornoj strani na Ugovora iz članka 3. Općih uvjeta Ugovora ili ostalih odredbi Općih uvjeta mora biti dano u pisanom obliku.

**Članak 17.**

Svi sporovi koji proizlaze iz ili u vezi s Ugovorom pokušat će se riješiti mirnim putem, a ukoliko u tome ne uspiju, ugovorne strane imaju pravo riješiti spor pred stvarno i mjesno nadležnim sudom.

**Članak 18.**

Na Ugovor i ove Opće uvjete primjenjuje se odredbe Zakona o obveznim odnosima, Zakon o zaštiti potrošača, i ostalih mjerodavnih pozitivnih propisa.

**Članak 19.**

Opći uvjeti se mogu izmijeniti ili dopuniti sukladno pravilima o izmjeni i dopuni Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području grada Samobora.

**Članak 20.**

Opći uvjeti objavit će se u Službenim vijestima Grada Samobora i na mrežnim stranicama te na mrežnim stranicama Davatelja javne usluge.